Fudbal i Superliga Evrope: Mančester Siti odustao, Čelsi namerava, protest ispred Stamford Bridža - Teslavision\nin: BBC, BETA, DANAS, Fudbal i Superliga Evrope: Mančester Siti odustao, Čelsi namerava, protest ispred Stamford Bridža\nAžurirano Pre 59 minuta\nProtest navijača Čelsija ispred stadiona Stamford Bridž – ne žele svoj klub u Superligi Evrope\nSuperliga Evrope zamišljena kao zatvoreno takmičenje grupe bogatih klubova Starog kontinenta mogla bi da uđe u istoriju kao najkraće u istoriji fudbala.\nSamo dva dana posle objave grupe engleskih, španskih i italijanskih klubova da su odlučili da osnuju novo takmičenje, Mančester Siti je objavio da se povlači iz Superlige Evrope, a Čelsi namerava da učini isto.\nU međuvremenu je ostavku podneo Ed Vudvord, izvršni direktor Mančester Junajteda, koji je takođe jedan od osnivača Superlige Evrope.\nMančester Siti i Čelsi bili su deo ‘velike šestorke’ engleskog fudbala – zajedno sa Arsenalom, Liverpulom, Mančester Junajtedom i Totenhemom – koji su pristali da se pridruže novoj ligi.\nUkupno je 12 evropskih klubova objavilo nameru da formira otcepljenu ligu, za koju su se nadali da će uspostaviti kao novo takmičenje.\nOtkako je objavljen, plan o novom takmičenju naišao je na široku i žestoku osudu, kako vodećih ljudi evropskog i svetskog fudbala, tako i navijača tih klubova.\nPrethodno je premijer Velike Britanije Boris Džonson rekao da će ministri preduzeti sve što je neophodno da spreče početak lige u kojoj treba da učestvuje šest engleskih klubova.\nVojvoda od Kembridža, princ Vilijam podržao je stav navijača, rekavši da je zabrinut zbog „štete koja se može naneti igri koju mnogi vole”.\nOsnivanje Superlige najavilo je 12 klubova, među kojima su tri italijanska, tri španska i šest engleskih klubova.\nMeđu klubovima osnivačima su Real Madrid, Barselona, Juventus, Liverpul, Mančester junajted, koji jesu bili prvaci Evrope, ali ima i onih koji nikada nisu to uspeli, poput Mančester Sitija, Arsenala, Totenhema, Atletiko Madrida.\nPredsednik Real Madrida Florentino Peres je tokom gostovanja na španskoj televiziji rekao da „formiraju novu ligu kako bi spasili fudbal u ovom kritičnom trenutku”.\nKaže da je odluka da se napravi nova liga doneta jer „mladi ljudi više nisu zainteresovani za igru”.\nGovoreći prvi put pošto je objavljeno da će nova liga biti formirana, Peres je rekao:\n„Imamo sve manje publike i sve manje prava, moralo se nešto preduzeti. Svi smo uništeni. Televizija se mora promeniti kako bi se prilagodili”.\nProtest navijača ispred Old Traforda – stadiona Mančester Junajteda: „Izmislila ga sirotinja, ukrali ga bogataši”\nŠta su odlučili Mančester Siti i Čelsi?\nČelsi je prvi klub koji je nagovestio da neće učestvovati u Supreligi, pripremajući dokumentaciju za povlačenje.\nMančester Siti se povukao ubrzo posle toga.\nČelsi i Siti nisu bili među glavnim inicijatorima ovog takmičenja i bili su poslednji koji su potpisali pristanak.\nMeđutim, nije jasno koliko je sada lako da se iz toga izvuku i koliko su ugovori obavezujući.\nOdluku da pokušaju da Čelsi napusti novo takmičenje doneli su vlasnik Roman Abramovič i odbor kluba posle negativne globalne reakcije na Superligu Evrope.\nOdluka je doneta ranije u utorak pre početka protesta ispred Stamford Bridža.\nSa protesta navijača koji ne žele Superligu Evrope\nKevin de Brujne: I dalje sam dečak koji voli da igra fudbal\nOglasio se i jedan od najboljih fudbalera Mančester Sitija, Belgijanac Kevin de Brujne.\nIzmeđu ostalog, napisao je na društvenim mrežama da ponosno predstavlja zemlju u kojoj je rođen, kao i nemačke i engleske klubove u kojima je igrao i igra i da je uvek voleo da se takmiči i pobeđuje.\n„Ključna reč je TAKMIČENjE.\n„Znamo da je ovo ogroman biznis i ja sam deo tog biznisa.\n„Ali sam i dalje dečak koji jednostavno voli da igra fudbal”.\nVesti sa Ostrva stižu jedna drugu, pa je nedugo posle odluke Mančester Sitija i najave iz Čelsija, objavljeno da će se izvršni potpredsednik Mančester Junajteda Ed Vudvord (49) povući sa funkcije krajem 2021. godine.\nOva vest dolazi posle široko rasprostranjenih kritika na račun predložene Evropske superlige (ESL).\nMančester Junajted je jedan od šest klubova Premijer lige koji je odmah na početku potpisao plan o pristupanju Ligi.\nEd Vudvord napušta Old Traford posle osam godina\nEd Vudvord je bio izvršni potpredsednik Junajteda od 2013. godine.\nPosle objavljivanja planova o osnivanju Superlige Evrope, Vudvord je dao ostavku u Uefinom savetu za profesionalnu fudbalsku strategiju.\nRanije tokom dana, britanski premijer Boris Džonson sastao se sa predstavnicima Fudbalske asocijacije Engleske, zvaničnicima Premijer lige i predstavnicima navijača, posle čega je vlada saopštila da će preduzeti “sve potrebne mere”, među kojima i zakonodavne opcije, kako biosujetila plan o osnivanju Superlige Evrope.\nU izjavi objavljenoj posle sastanka čelnika Premijer lige i 14 klubova koji nisu uključeni u Superligu Evrope navodi se se da su „jednoglasno i energično” odbacili planove za takmičenje.\nDodaje se da se razmatraju „sve moguće akcije” kako bi se zaustavilo takmičenje i zatražilo od šest engleskih klubova da odmah izađu iz Superlige Evrope.\nIako se učešće engleskih klubova brzo preispitalo, nema nagoveštaja da ostalih šest klubova osnivača iz Španije i Italije – Real Madrid, Barselona, Atletiko Madrid, Inter Milan, Juventus i Milan – razmišljaju da učine isto.\nPoruka navijača Liverpula – NE Superligi Evrope\nAleksandar Čeferin, predsednik Evropske fudbalske unije (UEFA), ranije je upozori da će igrači koji budu igrali u Superlige Evrope biti uskraćeni za mogućnost igranja na evropskim i svetskim prvenstvima.\nPrinc Vilijam, predsednik Fudbalske asocijacije Engleske, napisao je na Tviteru da se „sada mora raditi na tome da se zaštiti čitava fudbalska zajednica”.\nKo čini ligu i zašto je sada osnivaju?\nŠest engleskih – Mančester Junajted, Liverpul, Mančester Siti, Arsenal, Čelsi i Totenhem, tri italijanska – Juventus, Milan, Inter iz Milana i tri španska – Real Madrid, Barselona i Atletiko Madrid.\nMeđu klubovima osnivačima ima i onih koji nikada nisu bili prvaci Evrope.\nAli u međuvremenu je saopšteno da se Mančester Siti povlači, a da Čelsi namerava da učini isto.\nU takmičenju bi trebalo da učestvuje 20 klubova i još pet klubova koji će se kvalifikovati godišnje na osnovu postignuća u domaćim ligama.\nUtakmice bi se igrale sredinom nedelje.\nO novom takmičenju vrednom oko šest milijardi dolara, koje bi trebalo da zameni postojeću Ligu šampiona, pregovaralo se u oktobru, a u razgovore je bila uključena i banka Džej Pi Morgan.\nUEFA se nadala da će planovi za novu Ligu šampiona sa 36 timova, sa reformama koje treba da budu potvrđene u ponedeljak, sprečiti formiranje Superlige.\nMeđutim, 12 klubova uključenih u Superligu Evrope ne misle da reforme idu dovoljno daleko.\nRekli su da je globalna pandemija „ubrzala nestabilnost u postojećem evropskom fudbalskom privrednom modelu”.\n„Poslednjih meseci odvijao se opsežan dijalog sa fudbalskim akterima u vezi sa budućim formatom evropskih takmičenja”, dodali su.\n„Klubovi osnivači veruju da rešenja predložena posle ovih razgovora ne rešavaju osnovna pitanja, među kojima su potreba za obezbeđivanjem kvalitetnijih utakmica i dodatnih finansijskih sredstava za celokupnu fudbalsku piramidu.”\nFudbaleri Lidsa uoči utakmice protiv Liverpula sa majicama: „Fudbal je za navijače”, a spreda je pisalo: „Liga šampiona – zavredi mesto rezultatom”\nU osnovi, široka osuda svih koji nisu umešani u predloženu ligu.\nBritanski premijer Boris Džonson je rekao da će planovi biti „veoma štetni za fudbal”, a francuski predsednik Emanuel Makron pozdravio je odluku francuskih klubova koji su odbili da se pridruže.\nUEFA je objavila zajedničku izjavu sa Engleskom fudbalskom asocijacijom, Premijer ligom, Španskom fudbalskom federacijom, La Ligom (španska Primera) Italijanskom fudbalskom federacijom, kao i sa Serijom A (italijanska prva liga), rekavši da će „ostati jedinstveni” u pokušaju da zaustave otcepljenje, koristeći „sve raspoložive mere”.\nAlan Širer: Izbacite ih iz Premijer lige\nLegendarni napadač engleske reprezentacije Alan Širer predlaže radikalan potez – izbacivanje klubova koji su ušli u Superligu iz Premijer lige.\nMeđu nekadašnjim profesionalcima, bivši vezni igrač Liverpula i Totenhema Deni Marfi rekao je za BBC Sport da planovi „zvuče bezdušno”.\nBivši kapiten Mančester Junajteda Gari Nevil rekao je Skaj Sportsu da je „apsolutno zgrožen”, dok je njegov bivši saigrač Rio Ferdinand rekao za BT Sport da će predlozi najviše naštetiti navijačima.\nErik Kantona, legenda Mančester Junajteda, rekao je da su navijači najvažniji u fudbalu i da se moraju poštovati.\n„Navijači pre novca”\nPredsednik UEFA: „Pljuvanje u lice ljubiteljima fudbala”\nSuperliga Evrope je „sramotan, sebičan” plan i „pljuvanje u lice ljubiteljima fudbala”, izjavio je predsednik UEFA Aleksandar Čeferin.\n„Svi smo ujedinjeni protiv ovog besmislenog projekta.\n„(To je) ciničan plan, u potpunosti protiv onoga što bi fudbal trebalo da bude.\n„Mi ne možemo i nećemo dozvoliti da se to promeni”, izjavio je.\nRekao je i da će fudbalerima koji igraju za timove uključene u zatvorenu ligu biti „zabranjeno da igraju na Svetskom i Evropskom prvenstvu”.\n„Pozivamo sve da stanu uz nas jer činimo sve što je u našoj moći da ideja nikada ne urodi plodom.”\nPonovio je u ponedeljak da bi klubovima i igračima koji su uključeni u ESL takođe mogla biti zabranjena sva Uefina takmičenja, „što je pre moguće”.\n„Sa našim pravnim timom i dalje analiziramo i procenjujemo, ali preduzećemo sve sankcije koje možemo i obavestićemo vas čim budemo mogli.\n„Mišljenja sam da klubovima i igračima što pre mora biti zabranjeno nadmetanje u svim našim takmičenjima”, dodao je.\nNa Kongresu UEFA u utorak, Čeferin je bio još oštriji, posebno se obrativši vlasnicima šest engleskih klubova koji su pristupili Superligi Evrope.\nKritikovao je stav vlasnika klubova za koje kaže da na igru gledaju kao na „proizvod”, a navijače i ljubitelje fudbala kao „potrošače”.\n„Gospodo, pravite veliku grešku.\n„Neki će reći da je to pohlepa, drugi prezir, arogancija ili potpuno neznanje engleske fudbalske kulture, ali zapravo to nije važno.\n„Važno je da još ima vremena da se predomislite, svi greše.\n„Engleski navijači zaslužuju da ispravite grešku, zaslužuju poštovanje.”\nČeferin je posebno kritikovao izvršnog potpredsednika Mančester Junajteda Eda Vudvarda i predsednika Juventusa Andreu Anjelija, koji su prethodno napustili funkcije u UEFA.\nJuventus i Milan su podržali planove\nPredsednik FIFA: Ili ste sa nama ili…\nĐani Infantino, predsednik FIFA, rekao je da se ta organizacija snažno protivi osnivanju evropske Superlige.\nPoručio je da klubovi moraju da žive sa vlastitim odlukama i izborima.\n„Ako neki odluče da krenu svojim putem, moraju onda da žive sa posledicama koje takav izbor donosi”, rekao je Infantino.\n„Oni su u potpunosti odgovorni za sopstveni izbor. To znači da ste ili unutra ili ste van.\n„Ne možete da budete malo unutra, a malo napolju”, rekao je Infantino na Kongresu UEFA.\nReakcije iz Velike Britanije ne jenjavaju\nPosle britanskog premijera Borisa Džonsona, kritike na račun Superlige Evrope uputili su i drugi zvaničnici, dok je vlada pokrenula „navijačku reviziju” fudbala.\nSekretar za kulturu, medije i sport Oliver Dauden rekao je da se pridružuje „urlicima nezadovoljstva”.\nDauden je u Donjem domu kritikovao takozvanu „veliku šestorku” engleskih klubova jer idu „protiv samog duha igre”.\nRekao je i da bi se „zakon o konkurenciji” mogao promeniti ukoliko se postigne dogovor u vezi sa takozvanom „zatvorenom radnjom”.\nDodao je da bi i vlasnici „trebalo da imaju na umu da su oni samo privremeni staratelji ovih klubova i da zaboravljaju na navijače što bi im se moglo obiti o glavu”.\nRevizija bi trebalo da se održi posle pandemije i ponudiće „temeljnu” reviziju sporta, obuhvatajući finansije, upravljanje i regulativu, izjavio je engleski zvaničnik.\nVodila bi je bivša ministarka sporta Trejsi Krauč, koja bi „razmatrala kako bi se reči navijača mogle glasnije čuti kod nadzora nad igrom i o modelima kojima bi se to najbolje moglo postići”, dodao je.\nDauden je rekao i da je razgovarao i sa „fudbalskim vlastima”, koji se protive potezu 12 klubova, te da „ako oni ne budu reagovali, mi ćemo”.\n„Stavićemo sve karte na sto da se ovo ne bi dogodilo”, izjavio je pred poslanicima u parlamentu.\n„Ispitujemo svaku opciju od reforme upravljanja do zakona o konkurenciji i mehanizama koji dozvoljavaju fudbalu da se održi.”\nLaburisti su pozvali ministre da urade više od toga, dok je sekretarka kulture iz senke – Džo Stivens izjavila da je vreme „da se vlada pomeri sa klupe za rezervne igrače i pokaže vođstvo na terenu jer je potrebna reforma fudbala”.\n„Nije kao da je došlo do blokade u Parlamentu koja sprečava vladu da preduzme mere u rešavanju ovakvih problema”, dodala je.\nŠale ostalih engleskih klubova\nNotingem Forest je dva puta bio prvak Evrope, što je više od Čelsija, Arsenala, Mančester Sitija i Totenhema zajedno.\nOvaj klub je na Tviter nalogu ovako prokomentarisao osnivanje Superlige Evrope: „Fudbal pripada svima”.\nLids je u ponedeljak odigrao meč protiv Liverpula. Završeno je nerešeno – 1:1.Posle utakmice na zvaničnom Tviter nalogu Lidsa napisali su: „Lids je uspeo da osvoji bod protiv učesnika Superlige Evrope, zahvaljujući golu Ljorentea u finišu meča”\nVulverhempton je sezonu Premijer lige 2018/19. završio na sedmom mestu na tabeli, ali je ovaj klub na Tviter nalogu sebe proglasio šampionom, jer su šest klubova koji su bili ispred njega odlučili da osnuju Superligu Evrope.\nMišljenja navijača o formiranju nove lige su podeljena.\nIstina je da su navijači koji ne živi u Evropi pokazali zadovoljstvo na društvenim mrežama i forumima o fudbalskoj igri, jer bi ubuduće mogli redovno da gledaju mečeve omiljenih klubova na televiziji.\nAli ima i negativnih reakcija, odnosno optužbi da su veliki klubovi pohlepni i da će na novom takmičenju uzimati znatno veće sume novca.\nProcenjuje se da bi Superliga mogla da zaradi više od 4,8 milijardi dolara godišnje od televizijskih prenosa, što je dvostruko više od trenutno ostvarenih prihoda.\n„Sramotan i gnusan potez klubova”, rekla je Džuli Cicarini, navijačica Arsenala iz Brazila koja živi u Australiji za BBC.\nMušfik Salehin navijač Real Madrida iz Bangladeša napisao je na Tviteru da „evropski fudbal prodaje dušu za novac”.\n„Veći turnir… više zabave”\nJon, navijač iz Nigerije, rekao je da je uzbuđen zbog toga što će moći da redovno da gleda igru omiljenog tima Čelsi.\nPomenuo je i da će londonski tim igrati u polufinalu sa Real Madridom u UEFA Ligi šampiona i da će to biti prvi susret ove dve strane na evropskom takmičenju posle 20 godina.\n„Superliga će omogućiti da igraju utakmicu svake godine i to je samo jedan od primera. Veći turnir, više zabave”, dodao je on.\nMlađi navijači daju više podrške?\nU anketi sprovedenoj među engleskim navijačima 2020. godine, BBC je otkrio da je većina navijača svih starosnih grupa protiv formiranja nove lige.\nIpak većinu glasova za formiranje nove lige dali su mladi ljudi, odnosno mlađi od 55 godina – oko 48 odsto.\nPrevious : Pet važnih detalja sa sahrane princa Filipa – kako je ostavio lični pečat\nNext : Mogu li građanski pokreti da zamene opozicione stranke u Srbiji


Vrline dobrih očeva - Portal Moj pedijatar\nEvo šta karakteriše dobre očeve…\nOni su uvek tu za decu, ne prepuštaju njihovu negu isključivo majci i ne beže od kućnih obaveza i poslova.\nUključeni su u sve, nastoje da izgrade prijatnu porodičnu atmosferu i da deci budu dobar uzor.\nBiraju reči pred njima i ne razgovaraju impulsivno, što podrazumeva strpljenje, jer sa decom mora da se komunicira na njihovom “jeziku”. Uče mališane da rešavaju probleme, više nego što to čine majke.\nStručnjaci smatraju da su dobri očevi oni koji deci ne nameću svoje mišljenje već im dopuštaju da sami doću do najboljeg rešenja i imaju stav. Podstiču njihovu kreativnost, ne osuđuju ih i znaju kada treba da zadrže svoje mišljenje za sebe.\nUočavaju njihove greške ali uče decu da na njih gledaju kao na izbor koji nekada moraju da naprave. Takođe su svesni da od dece mogu mnogo da nauče.


Dan online - Regioni: Na Solani 350 flamingosa - 2017-03-29\nRegioni IZ NACIONALNIH PARKOVA SAOPŠTILI Na Solani 350 flamingosa\nULCINj- Na području Ulcinjske solane boravi preko 350 flamingosa, saopšteno je iz Nacionalnih parkova Crne Gore (NPCG). Iz tog preduzeća ističu da je na Solani početkom marta registrovano oko 80 flamingosa.\n-Proljećna migracija jedinstvena je prirodna pojava, a tokom ovih dana ljubitelji ptica na Solani mogu vidjeti jata koja broje po nekoliko hiljada jedinki – pataka, šljukarica, lasta, itd. - navodi se u saopštenju.\nIz NPCG navode da vode računa o tome da se režim vode na lokaciji „jezero dva“ i bazenima 18 i 19 održava na nivou koji je potreban, imajući u vidu da su na ovim mjestima prošle godine flamingosi počeli gniježđenje.\n-Upravo je iz tog razloga 20. marta urađeno i probno uključivanje postrojenja Đerane, te je konstatovano da je ispravno i spremno za upumpavanje slane vode na prostor Solane - navode iz NP.\nDodaju da je završeno i čišćenje solanskog kanala od različitih vrsta otpada kako bi voda mogla nesmetano da protiče od Đerana do Solane. Iz NPCG su apelovali na građane da ne bacaju otpad u ovaj kanal i ne ispuštaju otpadne vode kako bi NP mogli kvalitetno da upravljaju vodama ovog područja.\n-Pumpa Đerane uključena je u srijedu 22. marta i do danas je radila 144 časa, a naše ekipe prate situaciju na terenu, salinitet i u skladu sa tim organizuju rad pumpnih postrojenja – saopšteno je iz NPCG.\nNacionalni parkovi upravljaju Ulcinjskom solanom već drugu godinu.\n-Radnici obezbjeđenja 24 časa rade na zaštiti prostora Solane, a prethodnih dana zatekli su dva lica u pokušaju nezakonitog otuđivanja kablova koji su imovina Solane. Lica zatečena na prostoru Solane predata su pripadnicima Uprave policije i nadležnom tužiocu – zaključuje se u saopštenju.A.O.


Foto: Galenika / Promo\nKao odlično sredstvo za regulaciju nivoa šećera i holesterola u krvi pokazao se i hrom. Hrom je esencijalni mineral, koji spada u mikroelemente jer se u organizmu nalazi u maloj količini i neophodan je za normalno funkcionisanje čovekovog organizma. Stimuliše aktivnost enzima koji učestvuju u metabolizmu ugljenih hidrata, masti, holesterola i proteina. Najznačajnija uloga hroma je u poboljšanju dejstva insulina, kao i u održavanju normalnog nivoa šećera u krvi.\nOptimalne doze hroma potrebne našem organizmu spakovane su u Oligogal® Cr kapsule i preporučuju osobama sa dijabetesom.\nNajmanje trećina obolelih ne zna da ima dijabetes\nPrema najnovijim podacima Međunarodne dijabetes federacije, u svetu od dijabetesa boluje 415 miliona ljudi, od kojih najmanje jedna trećina nije svesna postojanja bolesti. Prema podacima Instituta za javno zdravlje Srbije "Dr Milan Jovanović Batut", u Srbiji približno 470.000 odraslih osoba ima dijabetes, a gotovo polovinu obolelih čini radno aktivno stanovništvo. Tome treba dodati još oko 240.000 osoba koje nemaju postavljenu dijagnozu dijabetesa i ne leče se.\nAMSS: Saobraćaj bez prekida, dobra prohodnost puteva


Vesti online / Srpski informativni portal / Pobratimismo se sa Rusijom - i zvanično\nPovlačenje srpske vojske ka Grčkoj\nTog 15. januara 1916. godine je prvi spašeni srpski vojnik stupio na tlo Krfa, nakon ultimatuma ruskog cara Nikolaja Drugog koji je zatražio od zapadnih saveznika da pomognu izmučenoj srpskoj vojsci u Prvom svetskom ratu da se spasi i da pošalju brodove.\nAkademija je održana u organizaciji udruženja "Srpski krivak", a na njoj su učestvovali akademik Matija Bećković, predsednik Organizacionog odbora udruženja "Srpski krivak" Sanja Panfilov, kao i istoričar Mira Radojević.\nBećković: Da ustanemo zajedno sa Rusijom\nBećković je rekao za Srnu da bi bratstvo srpskog i ruskog naroda trebalo da se podrazumeva i da je sudbina ta dva naroda neodvojiva.\n- Naša sudbina je neodvojiva od njihove, mi smo pali zajedno s njima, pa se nadamo da ćemo zajedno sa njima i da se uspravimo - rekao je Bećković, koji je istakao da se Rusija nakon nestanka Sovjetskog saveza konačno dokopala svog imena.\nOn je podsetio na obeležavanje 100 godina Prvog svetskog rata, kada je ruski car svoju sudbinu vezao za Srbe, čiji je tadašnji predsednik Vlade Nikola Pašić poručio ruskom caru da je "Srbija na umoru".\nOn je podsetio da su ruske izbeglice, posle Oktobarske revolucije, našle utočište u Srbiji, a njihov pokrovitelj bio je kralj Aleksandar Karađorđević, koji je izbeglim Rusima dao da se bave profesijom kojom su se bavili u Rusiji.\n- Onima koji su bili profesori dao je da u Srbiji budu profesori, ko je bio inženjer, bio je inženjer, ko je bio lekar bio je lekar. Rusi su svoju carsku porodicu proglasili svetom i oni su na ikonama, a mi se našeg kralja Aleksandra jedva i sećamo - naveo je Bećković, dodajući da su tadašnji Rusi unapredili srpsku prosvetu i nauku.\n* Holbrukova supruga: Srbi i Rusi krivi za Prvi svetski rat\n* Ruska braća obožavaju srpsku pesmu: Tamo daleko... tamo je Rusija\nIstoričar Mira Radojević upozorila je na tendencije revizionističke istoriografije da se glavna odgovornost za izbijanje Prvog svetskog rata, a samim tim i za do tada najveće stradanje čovečanstva, prebaci na Kraljevinu Srbiju i carsku Rusiju kao na izazivače tog velikog sukoba.\n- Treba da se podsetimo na to ko su nam bili pravi prijatelji, a kada je reč o istoriji srpsko-ruskih odnosa, to i ne treba podsećati, to je nešto što živi u kolektivnom sećanju srpske nacije - rekla je ona.\nRadojevićeva je naglasila da se srpski državni politički vrh ne meša u rad istoričara kako će tumačiti stotinu godina od početka Prvog svetskog rata, a da je taj uticaj daleko primetniji u onim zemljama koje su upravo bile odgovorne za izazivanje tog rata, kao što je Nemačka.\n- Simptomatično je da su u reviziju Prvog svetskog rata mnogo uložile i zemlje koje su bile na savezničkoj strani, poput Francuske i Velike Britanije, a neke od knjiga perjanica revizionizma nastale su upravo iz pera britanskih istoričara - dodala je Radojevićeva.\nNa skupu je istaknuto da se srpsko-rusko bratstvo ne mora dokazivati, ono se mora negovati.


Kurs i obuka - upoznajte se sa Zakonom o zaštiti konkurencije\nUpoznajte se sa Zakonom o zaštiti konkurencije\nKurs i obuka - Upoznajte se sa Zakonom o zaštiti konkurencije - Audio verzija\nKako je tema, koju specijalizovana edukacija obrađuje zanimljiva, praktično rečeno svima, zato smo i slobodni da navedemo da stručni seminar - upoznajte se sa Zakonom o zaštiti konkurencije može da pohađa ko god želi. Primarno je preporuka da nastavi pristupaju direktori i vlasnici preduzeća, a bez obzira u kojoj oblasti da posluju, ali i sve one osobe koje su zaposlene na menadžerskim pozicijama u različitim kompanijama.\nIstičemo da konkretna edukacija može biti sprovedena i samo za radnike, koji su u okviru određenog preduzeća zaposleni, ali isto tako i za fizička lica.\nUkoliko budu nadležni u nekoj firmi zvanično zahtevali da se ova obuka organizuje za veći ili manji broj njihovih radnika, oni će imati mogućnost da se o načinu sprovođenja nastave dogovore direktno sa licem, koje je u konkretnom predstavništvu navedene institucije za te poslove i zvanično ovlašćeno. Uz to što će definisati da li će zaposleni nastavu pratiti u paru ili individualno, odnosno u okviru grupe, potrebno je da preciziraju i kojim tempom će biti predviđeni broj časova održavan, odnosno u kojim terminima. Osim toga bi oni trebalo da preciziraju i kog datuma tačno će korporativni kurs početi, ali i gde će radnici predavanja da pohađaju. Naime, samo u ovom slučaju postoji mogućnost da časovi budu organizovani na drugom mestu, to jest u prostorijama koje se u samom tom preduzeću nalaze. A ako bude procenjeno da je to najbolja mogućnost, podrazumeva se da će klijent biti u obavezi da tom prilikom obezbedi optimalne uslove za rad.\nBitno je da pojedinačni polaznici izvrše upisivanje, a pre toga je njihova obaveza da se u konkretnom predstavništvu institucije organizatora prijave za praćenje pomenute edukacije.\nPrijava se vrši svakog radnog dana ili putem telefona izabrane poslovnice ili direktno u njoj, a podrazumeva se da svi zahtevani podaci (prezime i ime kandidata, broj telefona i datum njegovog rođenja) mogu biti poslati i na mejl adresu.\nPosle prijavljivanja na jedan od opisanih načina će svaki pojedinac dobiti precizne informacije o postupku upisa, to jest o dokumentima koja mora da pripremi tom prilikom. A posebno će biti naglašeno da je prisustvo svakoga od njih prilikom upisa obavezno.\nNaravno da će svaki prijavljeni moći da izabere i odakle će, odnosno gde će nastavu da prati i po kom principu, budući da se specijalizovani kurs i obuka - upoznajte se sa Zakonom o zaštiti konkurencije organizuje online i na klasičan način, a putem grupne, individualne i nastave, koja je poznata kao poluindividualna.\nNakon prijavljivanja minimalnog broja članova će zvanično lice poslovnice definisati kako će se grupni tip edukacije odvijati, a u smislu da će precizirati kako datum početka grupne obuke, tako isto i termine u kojima će polaznici pohađati časove, ali i trajanje, to jest odrediće u skladu sa kakvom dinamikom bi predavanja trebalo da budu sprovedena. Pravila po kojima se organizuje nastava za grupu polaznika su prilično stroga, tako da se zahtevi za promenama ne prihvataju tom prilikom.\nU velikoj meri je jednostavniji način na koji se organizuje ona nastava, koju bi trebalo da prati jedan kandidat ili istovremeno njih dvoje, to jest individualna ili poluindividualna. Tada će svako od prijavljenih direktno sa koordinatorom za nastavu odabranog predstavništva, kao i sa nadležnim predavačem definisati sve što je vezano za sprovođenje časova. Osim preciznog određivanja datuma početka jednog ili drugog tipa edukacije, potrebno je da se oni usaglase i oko tačnih termina u kojima će časovi da budu održani i uopšteno, oko dinamike njihovog sprovođenja.\nNevezano za to koju od pomenutih vrsta nastave da izabere, polaznik može da je prati ili onlajn ili na način, koji se smatra klasičnim i uključuje organizaciju predavanja u onom predstavništvu pomenute institucije, u kome taj kandidat bude pristupio upisu, odnosno u kome se prijavi.\nA posedovanje računara je navedeno kao obaveza za svakoga, kome odgovara online obuka i kurs - upoznajte se sa Zakonom o zaštiti konkurencije, s tim što se zahteva i da izvrši propisnu instalaciju softvera neposredno pre zvaničnog početka odabrane vrste edukacije. Sva potrebna pomoć će mu biti u tom slučaju pružena, a za nju su zaduženi članovi tima za tehničku podršku pomenute institucije, kojima se može svaki kandidat obratiti u okviru bilo koje poslovnice. Napominjemo da je postojanje što stabilnije internet konekcije u ovom slučaju poželjno, kako ne bi dolazilo do poteškoća tokom organizovanja online edukacije.\nPlan i program kursa - upoznajte se sa Zakonom o zaštiti konkurencije\nPravilima u skladu sa kojima bi trebalo da bude organizovan specijalizovani seminar - upoznajte se sa Zakonom o zaštiti konkurencije je predviđeno da uvodno predavanje bude posvećeno uopštenom predstavljanju navedenog zakona, tako da će polaznici između ostalog saznati sa kojim ciljem se njegove odredbe u praksi primenjuju, ali i koja ovlašćenja sve ima takozvana komisija za zaštitu konkurencije.\nBiće govora o definisanju svih učesnika u okviru tržišta, a sa aspekta tog zakona, te će prisutnima biti detaljno objašnjeno i šta se smatra pod takozvanim relevantnim tržištem.\nPažnju će posle toga predavači usmeriti na godišnje prihode i postupak njihovog obračuna, a svakako će prisutnima objasniti i šta se prema ovom zakonu smatra pod deviznom klauzulom i na koji način se iznosi, koji su u njoj navedeni moraju pravilno obračunavati.\nU okviru narednog dela će stručni kurs i obuka - upoznajte se sa Zakonom o zaštiti konkurencije omogućiti kandidatima da se upoznaju sa aspektima povrede konkurencije, te će saznati kako je taj pojam zvanično definisan. Osim toga, biće govora i o takozvanom restriktivnom sporazumu, a kojom prilikom će kandidati naučiti šta se sve može uvrstiti u tu odrednicu i kada se oni prema slovu zakona smatraju ništavnim. Svakako će kandidati saznati i u kojim slučajevima ta vrsta sporazuma može biti izuzeta od zabrane, a u tom delu će biti reči i o takozvanim sporazumima manjeg značaja. Podrazumeva se da će prisutnima biti omogućeno i da kroz brojne primere uoče razlike između navedenih pojmova.\nŠta se smatra pod dominantnim položajem, odnosno koji učesnik na tržištu može biti smatran dominantnim je tema koju će u sledećem delu da obradi specijalizovana obuka i kurs - upoznajte se sa Zakonom o zaštiti konkurencije. Naravno da će biti detaljno objašnjeno polaznicima i u kojim slučajevima može doći do zloupotrebe takozvanog dominantnog položaja, te kako bi trebalo u tim situacijama pravilno reagovati.\nOsim svega pomenutog, kandidati će naučiti i kada dolazi do koncentracije učesnika na tržištu, odnosno koja je dozvoljena koncentracija i koji su izuzeci.\nZavršni deo ove edukacije će prvenstveno da bude usmeren na rad komisije za zaštitu konkurencije, a kojom prilikom će prisutni između ostalog da saznaju koja su njena ovlašćenja, kome odgovara i kome, odnosno kada ima obavezu da podnese propisane izveštaje. Isto tako će profesori objasniti i na koji način se vrši izbor organa te komisije, odnosno kako se biraju članovi saveta i uopšteno, kako je regulisan njen rad. Svakako će saznati i u kojim slučajevima dolazi do sukoba interesa, ali i na koji način se ta komisija finansira i po kom principu bi trebalo da bude vođen postupak pred njom.\nTrebalo bi i da polaznici pomenute edukacije nauče i koje privremene mere sme ta komisija da preduzme, ali i u kojim slučajevima ona određuje takozvane upravne mere, te kako se postupa kada bude utvrđena povreda konkurencije i koje mere se tada moraju preduzeti.\nGde se održava seminar - upoznajte se sa Zakonom o zaštiti konkurencije i u kojim terminima?\nNa kojoj lokaciji će da pohađa konkretnu edukaciju, zavisi samo od odluke svakog prijavljenog, zato što se stručna obuka i kurs - upoznajte se sa Zakonom o zaštiti konkurencije može pratiti ili u predstavništvu Obrazovnog centra Akademije Oxford, a u bilo kom gradu ili polaznik nastavi može pristupati preko svog računara.\nPrva opcija uključuje klasičan način organizacije časova, što znači da bi trebalo on u tačno određenim terminima da u učionicama, a koje se nalaze u okviru svake poslovnice te institucije pohađa časove.\nAko se bude odlučio za drugu ponuđenu mogućnost, to znači da ima sopstveni računar. Njegova će obaveza biti kako da na taj uređaj instalira namenski softver, tako isto i da omogući nesmetani pristup virtuelnim učionicama, a preko stabilne internet konekcije. Podrazumeva se da će svakom polazniku, kome to bude iz nekog razloga potrebno, biti pružena i pomoć vezano kako za sam postupak instalacije, tako i za pohađanje nastave online, budući da ova institucija zapošljava i IT stručnjake, čija je to uska specijalnost.\nPrilikom upisa se očekuje da svako fizičko lice izabere da li će online, odnosno klasičnu nastavu pohađati individualno, u paru ili u grupi, uzevši u obzir da su sva tri tipa edukacije u trenutnoj ponudi.\nOnaj kandidat kome najviše odgovara poluindividualni kurs i obuka - upoznajte se sa Zakonom o zaštiti konkurencije, odnosno nastava koju će pratiti samostalno, će se o načinu organizacije predavanja lično usaglašavati sa ovlašćenim licem određene poslovnice organizatora, to jest sa koordinatorom za nastavu, ali i sa profesorom koji će voditi bilo individualnu, bilo poluindividualnu edukaciju. Primarno će se oni dogovoriti oko datuma početka odabranog kursa, a potom i oko dinamike održavanja časova, odnosno oko tačnih termina.\nAko se ova edukacija organizuje za grupu kandidata, tada će sve pomenute segmente definisati koordinator za nastavu, a od svakog člana te grupe se u potpunosti očekuje da ta pravila maksimalno poštuje, zato što se neće vršiti promene na osnovu zahteva polaznika. Dakle, broj osoba koje treba da prisustvuju grupnoj nastavi je precizno utvrđen, tako da je prijava minimlanog broja polaznika zvaničan i jedini zahtev za početak te vrste kursa.\nPodrazumeva se da vlasnici različitih kompanija ili, pak njihovi zvanično ovlašćeni predstavnici mogu zahtevati da stručni seminar - upoznajte se sa Zakonom o zaštiti konkurencije bude održan za manji ili veći broj radnika. U tom slučaju se u najvećoj mogućoj meri poštuju zahtevi polaznika, odnosno njihovih nadređenih, koji se i usaglašavaju o načinu održavanja časova direktno sa organizatorom, to jest sa zvanično ovlašćenim predstavnikom izabrane poslovnice. Samo u slučaju sprovođenja ove edukacije za zaposlene se može izaći u susret zahtevima klijenata, a kada je neophodno da časovi budu organizovani direktno u njihovom preduzeću. Prethodno će oni biti obavešteni o tome šta sve izabrani prostor mora da sadrži, da bi radnici mogli bez ikakvih smetnji da pohađaju časove u svojoj matičnoj firmi.\nNa koji način se sprovodi specijalizovana obuka i kurs - upoznajte se sa Zakonom o zaštiti konkurencije?\nKako se u zvaničnoj ponudi institucije organizatora nalazi nekoliko tipova edukacija, to znači da bi svaki pojedinačni polaznik trebalo u trenutku upisa da načini izbor između grupne, individualne i poluindividualne nastave, sa jedne strane, odnosno između mogućnosti da specijalizovani seminar - upoznajte se sa Zakonom o zaštiti konkurencije prati po klasičnom principu i online, sa druge strane.\nBroj polaznika u sklopu jedne grupe je precizno definisan od strane Obrazovnog centra Akademije Oxford. Izuzetno su strogo definisana pravila, u skladu sa kojima se taj tip nastave organizuje, tako da bi trebalo odmah po kreiranju grupe, odnosno nakon zvaničnog prijavljivanja minimlanog broja polaznika koordinator za nastavu u toj poslovnici ove institucije odredi na koji način će oni časove da prate. A pod tim ne mislimo samo na termine održavanja, nego isto tako i na dinamiku, odnosno na datum početka grupne edukacije. Kada bude o svemu tome obavešten svaki prijavljeni, naročito će mu biti naglašeno da njegovi zahtevi, koji se odnose na promene bilo čega od pomenutog, ne smeju da budu prihvaćeni.\nU skladu sa istim smernicama će biti organizovan poluindividualni kurs i obuka - upoznajte se sa Zakonom o zaštiti konkurencije i nastava, koju će pohađati samo jedna osoba, odnosno individualna. Ustvari će svaki prijavljeni imati slobodu u tom slučaju da se o načinu organizacije časova, odnosno o njihovoj preciznoj dinamici i terminima, kao i o datumu početka edukacije lično dogovori kako sa nadležnim profesorom, isto tako i sa ovlašćenim licem u predstavništvu organizatora, u kome bude pre toga prema pravilima izvršio prijavljivanje i upis.\nPod pojmom klasična nastava se smatra ona, koju pojedinci treba da pohađaju direktno u poslovnicama navedene institucije, a u tom slučaju je njihova obaveza da časove prate u prethodno definisanim terminima.\nGlavni i osnovni uslov, koji će morati da ispuni kandidat, zainteresovan za praćenje nastave online se odnosi na posedovanje računara. A svakako će polaznik na njega prvo morati da instalira softver, koji će koristiti kako bi predavanja pratio sa bilo koje lokacije. Naravno da će on tada imati obavezu i da obezbedi adekvatne uslove, a primarno se misli na stabilnu internet konekciju. Uzevši u obzir da u svakom predstavništvu ove institucije postoji i tim stručnjaka, specijalizovanih za pružanje tehničke podrške prijavljenima, to oni imaju mogućnost da ih kontaktiraju, a ako za tim u bilo kom trenutku budu imali potrebu.\nPreostalo je još da istaknemo i to da zvanična ponuda ove institucije uključuje i mogućnost sprovođenja konkretne edukacije samo za one kandidate, koji su zaposleni u nekoj kompaniji. U slučaju da se javi potreba da bude organizovana korporativna obuka i kurs - upoznajte se sa Zakonom o zaštiti konkurencije, biće neophodno da se nadležni u okviru tog preduzeća o svim detaljima usaglase direktno sa ovlašćenim licem bilo koje poslovnice institucije organizatora. U tom slučaju će se oni dogovoriti kako oko datuma početka korporativne obuke i oko termina, u kojima bi trebalo časovi da budu održani, tako isto i oko toga prema kakvoj dinamici bi trebalo celokupan fond da bude raspoređen, to jest na koliko tačno dana. Ako pomenuti stručnjaci donesu odluku da bi za definisani broj zaposlenih bilo jednostavnije, ukoliko bi nastava bila direktno u njihovoj firmi organizovana, onda će svakako morati i da u tom prostoru obezbede sva propisana sredstva, a kako bi se nastava sprovodila u skladu sa aktuelnim pravilnikom.\nKoliko je predviđeno da traje kurs i obuka - upoznajte se sa Zakonom o zaštiti konkurencije?\nPonuda ove specijalizovane institucije uključuje sprovođenje edukacije kako za fizička lica, odnosno za pojedince, tako isto i za radnike u preduzećima.\nKada se organizuje korporativna obuka i kurs - upoznajte se sa Zakonom o zaštiti konkurencije, o ukupnom trajanju te vrste edukacije dogovoriće se predstavnici institucije organizatora i firme u kojoj su polaznici zaposleni.\nVrlo se sličan princip primenjuje i kada se održava poluindividualna, odnosno individualna edukacija za fizička lica, budući da se u tom slučaju svaki polaznik sa svojim profesorom, kao i sa ovlašćenim licem konkretne poslovnice Obrazovnog centra Akademije Oxford dogovora o tome na koji način će ukupan broj časova da bude raspoređen.\nJedino ukoliko se pojedinačni polaznici interesuje za to da stručni seminar - upoznajte se sa Zakonom o zaštiti konkurencije pohađa u grupi, biće mu na raspolaganju informacije o ukupnom trajanju nastave, zato što njih tom prilikom definiše ovlašćeno lice predstavništva organizatora. Svi neophodni detalji o terminima i o tačnoj dinamici, prema kojoj će članovi te grupe pratiti predavanja će im biti na raspolaganju u vrlo kratkom roku nakon što glavni uslov bude bio ostvaren, odnosno nakon formiranja grupe.\nSpisak gradova za kurs i obuku "Upoznajte se sa Zakonom o zaštiti konkurencije"


Le Pen: Makron je marioneta finansijskog sektora\nMarin Le Pen i Emanuel Makron\nKandidatkinja krajnje desnice Marin Le Pen za predsednika Francuske optužila je danas svog protivnika u drugom krugu Emanuela Makrona da je marioneta sveta finansija i islamskih fundamentalista. Le Pen, koja se nada da će pobediti populističkom kampanjom poput američkog predsednika Donalda Trampa, uporedila je Makrona s Trampovom protivnicom Hilari Klinton, prenosi Asošijeted pres.\nOna je više puta osporavala Makronov argument da predstavlja promenu i nazvala ga pudlicom nepopularnog odlazećeg predsednika Fransoa Olanda. Le Pen je kazala da je Makron kandidat "kavijar levice" i "moralizatorskih snobova" i upozorila da njegova politika usmerena ka preduzetnicima neće stvoriti nova radna mesta u Francuskoj već u inostranstvu i da će ostaviti francuske radnike gladne.\nNa današnjem skupu Le Pen severno od Pariza čula su se skandiranja protiv imigranata i uzvici "Marin predsednica".\nGlavni kandidat za predsednika Frnacuske, Emanuel Makron izjavio je za BBC da je reforma Evropske unije neophodna, jer će u suprotnom uslediti i „Fregzit“ i Nacionalni front.\nIako su pojedini mediji njegovu izjavu u finišu izborne kampanje ocenilikao šokantnu i iznenađujuću, ili čak zaokret, Macron je za britanski javni servis samo „naglasio ono što je očigledno“.


Bajdenova administracija – šta za sada znamo? - Američki izbori\nNakon pobede na predsedničkim izborima održanim 3. novembra, kao novoizabrani predsednik Džozef Bajden je otpočeo nominaciju i imenovanja članova administracije i kabineta. Na osnovu dosadašnjih objava, možemo da naslutimo neke od karakteristika koje će imati nova administracija.\nDo sada su za članove administracije predloženi: Entoni Blinken za državnog sekretara, Lojd Ostin za sekretara odbrane, Havijer Becera za sekretara zdravlja i društvena pitanja, Avril Hajnes za direktorku Nacionalne obaveštajne službe, Marcia Fudže za sekretarku za stanovanje i urbani razvoj, Alehandro Majorkasa za sekretara za unutrašnju bezbednost, Džanet Jelen za sekretarku trezora, Linda Tomas-Grinfild za Ambasadorku pri UN, Denis MekDonoč za sekretara za veterane, Vivek Marti za šefa zdravstvene službe SAD, Sesilija Rous za predesedavajuću Saveta ekonomskih savetnika, Ketrin Taj za trgovinskog predstavnika, Nera Tander za direktorku Kancelarije za upravljanje i budžet i Tom Vilsak za sekretara poljoprivrede.\nPored predloženih članova administracije koji će za imenovanje morati da dobiju i podršku u Senatu, Bajdenovu administraciju čine i članovi kabineta, za koje se takva potvrda ne traži. Među njima su Ron Klajn, šef osoblja Bele kuće, Džejk Saliven, savetnik za nacionalnu bezbednost, Džon Keri, specijalni izaslanik za klimatske promene, Džejn Psaki, sekretarka za medije i Kejt Bedingrild, direktorka komunikacija.\nOcene nakon prvih postavljenja su da Bajden pravi logične izbore za postavljenja na osnovu ekspertskog znanja kandidata i da je naglasak na iskustvu. Bajdenovi izbori su pretežno na ljudima koji su u prošlosti obavljali slične poslove i bili potencijalni izbor za više funkcija kada se razmišljalo o administraciji Hilari Klinton 2016. godine. Primetno je da je gotovo svaka osoba koja je predložena zauzimala visoku poziciju u Obaminoj administraciji. Na primer, Entoni Blinken bio je zamenik državnog sekretara, a Avril Hajnes zamenik direktora CIA i zamenik savetnika za nacionalnu bezbednost u Obaminoj administraciji. Mnogi ovo tumače kao treću Obamin administraciju, što ne mora nužno da bude istina, s obzirom da su se i unutrašnje prilike, kao i međunarodne, dosta promenile.\nAdministracija „prvih“ – raznolikost je prioritet\nBajden je tokom kampanje rekao da će izabrati raznolik Kabinet i čini se da to i sprovodi u delo. U novoj administraciji će se naći, sa dosadašnjim izborima i predlozima, čak pet kategorija „prvih“ u istoriji. Po pitanju žena, Bjadenova administracija će imati prvi put žene na čelu Nacionalne obaveštajne službe i kao sekretara trezora, prve žene ne-belkinje kao predsedavajuću Saveta ekonomskih savetnika, trgovinskog predstavnika SAD i direktora Kancelarije za upravljanje i budžet (koja je i prva i po južno-azijskom poreklu). Pored žena, na čelu Departmana za unutrašnju bezbednost će se naći prvi put Latinoamerikanac i imigrant. Još jedan pripadnik Latino populacije će se naći u novoj administraciji na čelu Departmana za zdravlje, a i prvi Hispanoamerikanac će se naći u Beloj kući kao socijalni sekretar. Ovu administraciju će obeležiti i prvi Afroamerikanci u istoriji koji će obavljati funkcije sekretara odbrane i zamenika sekretara za trezor.\nZadovoljiti levo krilo Demokrata ili ostati u centru?\nIdeološka, rasna i etnička razmatranja i tenzije normalni su u procesu predsedničke tranzicije i imenovanja, posebno za demokrate. Za Bajdena je značajno da pokuša da stvori jedinstvo demokrata ili da makar pokuša da zadovolji progresivnije krilo demokrata koje predvode Elizabet Voren i Berni Sanders. Ovo je pokušao da uradi izborom Rona Klajna i Džanet Jelen, koji dolaze iz liberalnijeg dela stranke. Ipak, ne treba zaboraviti da Bajden pokušava da napravi administraciju levog centra, te da ličnosti koje je izabrao ne bi dobile takva mesta u Vorenovoj ili Sandersovoj administraciji. Bajden se trudi da pronađe ličnosti koje su najbliže moguće centru u okviru Demokratske partije.\nProgresivno krilo u okviru Demokratske partije čini se da nema dovoljno snage da svojim ljudima obezbedi značajne pozicije, ali svakako ima dovoljno moći da spreči Bajdena da bira ljude kojima se oni snažno protive. Niko ko je bio istaknuti pristalica Bernija Sandersa ili Elizabet Voren do sada nije izabran na neko od najznačajnijih mesta. Po dosadašnjim imenovanjima, progresivci teško da mogu biti zadovoljni ekonomskim timom.\nNe nervirati Republikance\nBajdenu će možda biti potrebno nekoliko glasova republikanaca u Senatu da bi potvrdio buduće članove administracije, pa je moguće da iz tog razloga nastoji da se ne protivi previše republikancima. Kada se spekulisalo da bi Suzan Rajs, koja je kod Obame bila savetnica za nacionalnu bezbednost, mogla da vodi Stejt department, neki republikanci iz Senata su već iskazali protivljenje, te je Blinken bio bolji izbor. Demokrate bi kontrolisale Senat ukoliko bi pobedili u Džordžiji 5. januara, ali postoji i mogućnost da se to ne desi. Čini se da Bajden upravo tu mogućnost ima na umu, te nijedan od njegovih izbora nije neko kome se republikanci iz Senata snažno protive.\nIsticanje klimatskih promene jeste jedan od najočiglednijih poteza u pravcu odbacivanja Trampizma. Novo mesto u Bajdenovoj administraciji je specijalni izaslanik za klimatske promene, a funkciju će obavljati bivši državni sekretar Džon Keri. Ovo je značajni otklon od Trampove politike koja je negirala klimatske promene, globalno zagrevanje i povukla SAD iz Pariskog klimatskog sporazuma. Jasno je da će Bajden u tom smislu napraviti značajan okret, te se vratiti u Pariski klimatski sporazum, kao i u Svetsku zdravstvenu organizaciju i ponovo ojačati multilateralizam.\nU narednom periodu ostaje značajno da se isprate i nove nominacije i kako će one razrešiti ideološke, rasne i etničke raznolikosti, ali i ispuniti kriterijume znanja i iskustva.\nO prvim imenovanjima u Bajdenovoj administraciji predlažemo Vam da poslušate i naš novi podcast.


Јавни позив за учешће у средствима Министарства просвете, науке и технолошког развоја у 2018. години – Grad Kragujevac\n5 januara, 2018 Saša Soković\nMinistarstvo prosvete, nauke i tehnološkog razvoja, nadležno za naučnoistraživačku delatnost, u 2018. godini sufinansira sledeće programske aktivnosti:\nsufinansiranje kolektivnih članarina u međunarodnim naučnim udruženjima/organizacijama;\nsufinansiranje aktivnosti dodatnog obrazovanja i usavršavanja talentovanih učenika i studenata za bavljenje naučnoistračivačkim radom.\nRok za podnošenje prijava po tačkama 1., 5. i 11. do 18. ovog Javnog poziva je 29 januar 2018. godine, a do kraja prve polovine 2018. godine objaviće se drugi Javni poziv, za programsku aktivnost izdavanja monografija u Republici Srbiji. Rok za podnošenje prijave za programsku aktivnost pod tačkom 10. je 27. februar 2018. godine. Konkurs po ovom pozivu za programske aktivnosti pod tačkama 2. do 4. i 6. do 9. je otvoren tokom cele godine.\nPrijava na ovaj Javni poziv vrši se podnošenjem odgovarajućeg zahteva, na obrascima Ministarstva, uz dokumentaciju koja je navedena u njima. Prijave sa potrebnom dokumentacijom dostaviti neposredno preko pisarnice republičkih organa ili putem preporučene pošte na adresu: Ministarstvo prosvete, nauke i tehnološkog razvoja, 11000 Beograd, Nemanjina 22-26, sa naznakom „Prijava na Javni poziv za… (naziv programske aktivnosti za čije sufinansiranje se podnosi zahtev)”.\nObrasci odgovarajućih zahteva, kao i kriterijumi na osnovu kojih će se odlučivati o pristiglim prijavama, i ostale informacije od značaja za sprovođenje ovog Javnog poziva nalaze se na sajtu Ministarstva: www.mpn.gov.rs.\nKonkurs za finansiranje ili sufinansiranje projekata iz oblasti digitalizacije kulturnog nasleđa i savremenog stvaralaštva u Republici Srbiji u 2018. godiniRaspisan IPARD javni poziv za nabavku novog traktora


Radnici Željeznica RS nakon devet dana obustavili štrajk glađu – Haber.ba\nRadnici Željeznica RS nakon devet dana obustavili štrajk glađu\nPredsjednik bh. entiteta Republike Srpske, Milorad Dodik, sastao se s radnicima Željeznica RS, nakon čega su oni odlučili da prekinu štrajk glađu.\nŠtrajk glađu - Anadolija\nDogovoreno je da će radnicima sutra biti isplaćene dvije naknade za topli obrok i dvije za prevoz, a ostali dug u idućem mjesecu po prilivu sredstava, a obećano im je i rješenje problema zdravstvenog osiguranja.\nZlatko Marin, presjednik Samostalnog sindikata Saobraćajno-transportne djelatnosti u ŽRS, kazao je da su ovim potezom skrenuli pažnju javnosti na probleme s kojima se suočavaju…\n“Najveći razlog da prekinemo štrajk je naše zdravlje”, rekao je Marin.\nIako radnici ističu da su štrajkovali u skladu sa Zakonom, uprava preduzeća Željeznica RS pokrenula je disciplinski postupak protiv njih.\nTeme:izdvojeno, Milorad Dodik, prekid, radnici, sastanak, štrajk, Željeznice RS


Podeljeni sertifikati za deset novih hraniteljskih porodica - JUGPRESS\nPodeljeni sertifikati za deset novih hraniteljskih porodica\nU Centru za Stručno usavršavanje u obrazovanju podeljeni su sertifikati o završenoj desetonedeljnoj obuci za buduće hranitelje koju je pohađalo deset hraniteljskih porodica. Direktor Centra za socijalni rad Predrag Momčilović naznačio je da se radi o humanim ljudima koji će svojim štićenicima pružiti najbolje.\n„Svi ovi ljudi koji su danas završili obuku su prepoznali potrebu da pomognu deci bez roditeljskog staranja. Na evidenciji Centra za socijalni rad je oko 130 dece bez roditeljskog staranja, koja su svoje utočište našla u hraniteljskim porodicama. Hraniteljstvo je jedan posao, koji treba da deci obezbedi normalan život, a sa druge strane treba da ih osposobi za život kroz vaspitanje i obrazovanje. U hraniteljskim porodicama deca ostaju do punoletstva odnosno do 18. godine života ili 26. ukoliko se nalaze na redovnom školovanju. Posle toga ti mladići i devojke odlaze u svet, tako da je uloga hranitelja u svojstvu roditelja nezamenjiva za ovu decu. U hraniteljske porodice se smeštaju deca bez roditeljskog staranja, odnosno deca čiji su roditelji nepoznati, lišeni roditeljskog prava, lišeni poslovne sposobnosti, ako su roditelji dali saglasnost da deca budu u hraniteljskim porodicama i deca čiji su roditelji preminuli. Centar će i ubuduće imati potrebu za obukom hranitelja.“


Šta je mirroring i zašto treba da koristimo ovu tehniku za uspostavljanje dobrog odnosa sa ljudima?\nVerujem da ste svi čuli za mirroring ili podražavanje. Za one koji možda nisu, mirroring znači da podražavamo govor tela, izraz lica, položaj sedenja ili stajanja i način govora (tonalitet, izbor reči) osobe sa kojom razgovaramo kako bismo izgradili odnos poverenja i međusobnog dopadanja.\nObzirom da mi je u fokusu rada neverbalna komunikacija i govor tela, uradila sam mini istraživanje. Naime, posmatrala sam govor tela nepoznatih ljudi po kafićima, klupama, tržnim centrima i raznim drugim mestima okupljanja i došla do sledećeg zaključka: žene imaju veću tendenciju da prirodno ulaze u mirroring nego muškarci. Na šta mislim konkretno?\nZapazila sam da će žena češće podražavati način sedenja i gestove druge žene: obe će se naginjati jedna ka drugoj istovremeno, sedeće u istom položaju (recimo obe prekrštaju istu nogu), u istom trenutku će naslanjati ruku na naslon sedišta ili dodirivati jedna drugu po ruci ili ramenu. Zanimljivo je da ni jedna ni druga žena uopšte nisu svesne da su zauzele identičan položaj – to se dešava spontano i rezultat je emocionalne povezanosti koju osećaju.\nNaravno, u slučaju kada ta vrsta konekcije izostane i kada su u nekom konfliktu ili nemaju dobro mišljenje jedna o drugoj, biće uočljiv govor tela koji jasno ukazuje na nedopadanje: okretanje ramena u stranu od druge osobe, okretanje stopala ka izlazu, izbegavanje direktnog pogleda u oči, usmeravanje pažnje na telefon ili neposredno okruženje i slični obrasci ponašanja.\nKod muškaraca je situacija malo drugačija. Oni se više fokusiraju na temu razgovora nego na mirroring (osim onih koji su edukovani da ga koriste) te su retko sinhronizovani u pokretima. Kod muško-ženskih parova količina mirroringa zavisi od međusobnog odnosa, odnosno nivoa bliskosti.\nNiste možda primetili da sa nekim osobama kao da odmah 'kliknete', dok sa nekima deluje kao da ste sa različitih planeta? Kad osetite disonantnost, obratite pažnju na svoj položaj tela u odnosu na sagovornika – velika je verovatnoća da šaljete suprotne poruke.\nMali trik pomoću koga ćete znati da li ste u mirroringu sa drugom osobom? Promenite položaj tokom razgovora i ako vas u roku od tri sekunde druga osoba isprati i zauzme vaš položaj, znaćete da je počela da vas podražava i da ste uspostavili dobar odnos!


Ubedljiv trijumf Srpkinja za početak kvalifikacija - Sportski Portal\nŽenska rukometna reprezentacija Srbije pobedom je započela kvaliikacije za Evropsko prvenstvo koje će u decembru 2020. godine biti odigrano u Danskoj i Norveškoj.\nSrpkinje su u Kraljevu bile ubedljive protiv Švajcarske i slavile sa 35:23 pred oko 2.500 gledalaca u SC „Ribnica“.\nGošće su posle četiri minuta vodile sa 2:0, u 8. minutu je bilo 2:2, a onda je Srbija za sledečih 8 minuta napravila seriju od 8:0 i već tada rešila sve dileme oko pobednika.\nNajefikasnija u našoj reprezentaciji bila je Slađana Pop-Lazić sa 7 golova, Radojević je postigla 5, Lavko 4, a Radosavljević, Liščević i Graovac po 3 gola. Kod Švajcarske Hodel i Frej su bile bolje od ostalih sa po 5 golova.\nSledeću utakmicu u kvaliikacijama Srbija će odigrati u nedelju od 17 časova u gostima protiv Slovačke.\nPovezane temeOstali sportoviRukometRukometašiceSrbijaŠvajcarskaVestiŽenska rukometna reprezentacija SrbijeŽenski rukomet


Humanitaran rad firme „Atrium fashion“ - Hit Radio Pozarevac\nDanas je organizovana konferencija za medije na kojoj su predstavljene dosadašnje humanitarne akcije firme „Atrium fashion“.\nKako je rekao odbornik vlaške stranke „Most“ u gradskoj Skupštini Vladimir Ugrinović, firma je nedavno donirala garderobu za više od 20 maturanata osnovnih i srednjih škola u vrednosti od pola miliona dinara.\n"Atrium fashion" u prethodne tri godine obukao je više od 70 maturanata iz kategorije socijalno osetljivih grupa.\nOi relima vlasnika Vladimira Stojimirovića, veliku zahvalost duguje se direktorima i razrednim starešinama bez kojih ova akcija ne bi mogla da bude realizovana.\nSuština i cilj ove donacije, jeste podizanje svesti kod dece i eliminacija materijalnih razlika. Pored ovoga „Atrium fashion“ je pre četiri godine uručio donacije u vidu garderobe centrima za kulturu Požarevac i Malo Crniće a takođe, firma se priključila i akciji „Minus za 3+“.\nPo rečima Stojimirovića, „Atrium fashion“ sarađuje sa Ekonomsko – trgovinskom školom Požarevac u okviru dualnog obrazovanja.\n"Svake školske godine obučavamo oko deset učenika smera trgovac i trgovinski tehničar kako bi u budućnosti, u gradu, okrugu, imali kvalitetne radnike kulturne, profesionalne i radne ljude. Rezultat ovakvog odnosa dobićemo ovog septembra kada ćemo zaposliti prvu učenicu koja je sve četiri godine pohađala praksu u našoj firmi, yaključuje Stojimirović.\nPotpisan Sporazum o saradnji između GrO DS Požarevac, PSG/RIIS ISTOK Požarevac, “I mi se pitamo-udru\nPovoljni uslovi za vožnju (VIDEO)


Isporučena tri autobusa za prevoz učenika u Opštini Bač - Sejari\nIsporučena tri autobusa za prevoz učenika u Opštini Bač\nSejari > Novosti > Neoplan > Isporučena tri autobusa za prevoz učenika u Opštini Bač\nFirma Sejari doo isporučila je tri autobusa za potrebe prevoza učenika u Opštini Bač. Opština Bač je budžetom opredelila sredstva za kupovinu tri autobusa za prevoz učenika osnovnih i srednjih škola.\nMAN Lion’s Regio, MAN A21 i Neoplan Eurolliner od 1.septembra besplatno će prevoziti osnovce i srednjoškolce iz Opštine Bač. Pored uštede u sredstvima koja se iz budžeta izdvajaju za prevoz, značajno će se podići nivo bezbednosti prevoza učenika. Autobusi su dati na upravljanje JKP “Tvrđava”. U planu za sledeću godinu je nabavka još jednog autobusa ili minibusa.\nMožda će ova odluka Opštine Bač poslužiti kao dobar primer za ostale opštine u Srbiji.


Četvorka iz Tokija bila je moćna, ali „najbržu belu štafetu“ izmislili su mediji - FakeNews Tragač\nTe, 1991. godine, Jugoslavija je, bokserskim rečnikom, bila „na konopcima“. Njeni sportisti, naprotiv, bili su možda nikad prisutniji na svetskoj sceni. Slavu Darka Pančeva, Tonija Kukoča i Monike Seleš na trenutak je zasenila muška štafeta 4×400 metara koja je na Svetskom prvenstvu u Tokiju srušila magičnu granicu od 3 minuta. Time je postavila rezultat koji je i danas vrlo respektabilan za bilo koju evropsku ekipu. Iako je postignuti rezultat bio neverovatno dobar, medijski napisi o „najbržoj beloj štafeti“ na svetu su – neistiniti.\n“Preminuo član ‘najbrže bele štafete’ Ismail Mačev”, javio je RTS u utorak (22. januar).\nJavni servis navodi kako se „posebno pamti“ da je Mačev „bio član najbrže bele štafete“. „Na Svetskom prvenstvu 1991. u Tokiju, štafeta sastavljena od atletičara beogradskih klubova osvojila je četvrto mesto rezultatom 2:59,95. To je tada bilo najbolje vreme koje je ikada zabeležila štafeta sastavljena od atletičara bele puti. Taj rezultat bio je rekord stare Jugoslavije. Ismail je to ostvario sa Slobodanom Brankovićem, Dejanom Jovkovićem i Nenadom Đurovićem“, preneo je RTS.\nMeđutim, po podacima Međunarodne atletske federacije (IAAF), najmanje dve “bele” reprezentacije ostvarile su bolje rezultate pre Jugoslavije. Prvo je u Los Andelesu 12. avgusta 1984. štafeta Australije u sastavu: Daren Klark, Gari Minihan, Rik Micel i Brus Frejn ostvarila rezultat 2:59,70. Godinu dana kasnije, i štafeta Nemačke Demokratske Republike ovu trku istrčala je za devet stotih delova sekunde brže od Jugoslavije. Zvanično je zabeleženo da je štafeta u sastavu: Frank Meler, Matias Šerzing, Jens Karlovic i Tomas Šenlebe, 22. juna 1985. u nemačkom Erfurtu, ostvarila rezultat 2:59,86. Na večnoj listi štafete 4×400 metara Australija i danas zauzima visoku 23. poziciju. Nemačka Demokratska Republika je 28. a Jugoslavija se nalazi na 32. mestu.\nJugoslavija, dakle, nikada nije bila „najbrža bela štafeta“ na svetu. Ipak, baš pod tim imenom postala je neraskidivi deo urbanih legendi o nekadašnjoj državi. Tako je 2013. godina tretira list Politika u svojoj retrospektivi svetskih atletskih šampionata i pod tom sintagmom sportski uspeh predstavljena je na stranicama Atletskog saveza Beograda i Kuće slavnih srpskog sporta. Vest u kojoj se navodi da je preminuo član „najbrže bele štafete“ između ostalih preneli su Tanjug, B-92, Blic, Večernje novosti, Kurir, Mondo, Radio 021, Alo, Telegraf, Sportska centrala, HotSport, Espreso, Nezavisne novine, S-media.\nAlo B92 Blic Espreso HotSport Kurir Mondo Nezavisne Radio 021 RTS Smedia Sportska centrala Tanjug Telegraf Večernje novosti\nAustralija Japan Nemačka SAD


Dodik - Idućeg mjeseca novi paket za podršku privredi @ StartBiH.ba\nPredsjednik SNSD-a Milorad Dodik najavio je danas da će idućeg mjeseca biti realizovan novi paket za podršku privredi, a odnosiće se na lična primanja i investicioni ciklus.\n- I dalje idemo s realizacijom projekata autoputeva, rekonstrukcije magistralnih i regionalnih puteva u Srpskoj za šta će biti izdvojeno 100 miliona KM, kao i drugih kapitalnih investicija, među kojima su elektro-energetski objekti - rekao je Dodik novinarima u Banjoj Luci nakon proširene sjednice Izvršnog komiteta SNSD-a.\nOn naveo da je oko 10.400 ljudi izgubilo radna mjesta, a posao dobilo 9.199 osoba, te da je ekonomska politika SNSD-a usmjerena na očuvanje radnih mjesta i nivoa plata i da je formirano nekoliko fondova s ciljem pomoći privredi.\n- To je prije svega Kompenzacioni fond koji je donio niz važnih odluka i više od 40 miliona KM uputio zdravstvenom sektoru. I Garantni fond je obezbijedio garnacije za kredite privredi u iznosu od 238 miliona KM u pet banaka. Oko 30 odsto više zemlje obrađeno je nego prošle godine, a za agrarni sektor izdvojeno je više od 100 miliona KM umjesto predviđenih 70 - podsjetio je Dodik.\nPrema njegovim riječima, policijski sat neće se ponovo uvoditi, neće biti zasad ni produženja radnog vremena ugostiteljskih objekata, 15 miliona KM osigurano je za nabavku zaštitne medicinske opreme što je dovoljno do marta iduće godine, a uslijedit će i plan vakcinacije.\n- Ne razvijamo vakcinu protiv korone, ali u ovom trenutku podržavamo plan vakcinacije koji će biti obavezujući za građane u Srpskoj. Potrudit ćemo se da nabavimo, što je prije moguće, testiranu vakcinu. Što se tiče vakcine iz Rusije, cijenim da je ovo stvar koju su sproveli u skladu s procedurama i prvo će vakcinu primjenjivati na svoje stanovništvo, što govori da u to treba vjerovati - dodao je Dodik.\nProširenoj sjednici Izvršnog komiteta SNSD-a u Banja Luci, osim Dodika, prisustvovali su potpredsjednici stranke Radovan Višković, Nikola Špirić i Igor Radojičić, generalni sekretar Luka Petrović i stranački funkcioneri Zoran Tegeltija, Snježana Novaković Bursać, Igor Žunić, Denis Šulić, Srđan Rajčević, Zora Vidović i Nada Tešanović.\nKonaković Izetbegoviću: Prodali ste domovinu za OSA-u, KCUS, drugarska imenovanja


Arhivska fotografija vežbe srpske policije (AP Photo/Darko Vojinovic)\nSrpska policija operiše pod velikim političkim uticajem, a to se odražava i na njen odnos sa medijima, ocenili su učesnici panela "Mediji i reforma policije", u okviru skupa "Zapadni Balkan kao izvoznik bezbednosti: civilni kapaciteti u mirovnim misijama".\n"Većina novinara koji pokušavaju da profesionalno rade svoj posao je u dobrom neformalnom odnosu i komunikaciji sa policijom, ali to što im oni kažu malo znači bez kredibilnih dokumenata da bi to mogli da objave", rekao je urednik Balkanske istraživačke mreže BIRN Slobodan Georgijev.\nOn je naveo da su ljudi koji vode policiju pod ogromnim uticajem politike i zato ne mogu da svoj posao obave do kraja.\nSrbija se ove godine otvaranjem poglavlja 24 u pregovorima sa Evropskom Unijom o pravdi, slobodi i bezbednosti obavezala na reformu Ministarstva unutrašnjih poslova (MUP).\nEU zamera srpskoj policiji prekobrojnu administraciju, da ne radi u skladu s potrebama društva kojem služi, ali i što je politizovana. Iz Brisela se zamera činjenica da se političari mešaju u rad policije ili je zloupotrebljavaju u dnevnopolitičke, ali i partijske svrhe.\nTome bi, do 2020. na put trebalo da stanu upravo pregovori s EU u okviru poglavlja 24.\nNovinar lista Danas Vuk Jeremić kaže da politizacija policije dostiže te razmere da je neredak slučaj da je kritikuje i sam ministar, tvrdeći da je kriminalizovana, a da onda ništa ne preduzima da to spreči, nego samo najavljuje. Jeremić je rekao da ministar sistemski kritikuje policiju na način koji nije dobar za njen rad, i dodao da, iako nema dokaze za to, poslednjih godina u MUP postoji podela medija na "naše" i "njihove".\n"Iz policije nam uglavnom stižu informacije od pojedinaca koji nisu politički lojalni i kojima je onemogućeno da završe istrage u nekim slučajevima, pa onda koriste medije da nešto proguraju," objašnjava Stevan Dojčinović , urednik Mreže za istraživanje kriminala i korupcije (KRIK).\nDojčinović kaže da KRIK nikad nije objavio neki policijski izveštaj koji je dobio kao "sirov materijal", nego ga uvek proverava i "filtrira", i po tome se razlikuje od tabloida. On kaže da informacije koje se plasiraju u tabloidima ne stižu iz policije, nego iz političkog vrha.\nNedostatak napretka u sprovođenju reformi u poglavlju 24, kao i u poglavljima koja se tiču pravosuđa i osnovnih prava (poglavlje 23) i normalizacije odnosa sa Prištinom (poglavlje 35) mogu u bilo kom trenutku zaustaviti pregovore u drugim poglavljima koje Srbija vodi u pristupnom procesu sa EU.


Odjeću i obuću Iz humanitarnih kontejnera krali, pa prodavali - Bportal.ba - Najvažnije vijesti iz BiH\nOdjeću i obuću Iz humanitarnih kontejnera krali, pa prodavali\nČetvorka je, kako je saopćeno iz PU Banja Luka, krala iz humanitarnih kontejnera koji su postavljeni u gradu u Banjoj Luci.\nIz kontejnera su krali odjeću i obuću tokom posljednja tri mjeseca, a u kontejnere su provalili čak 11 puta.\nOtvarali bi ih uz pomoć podesnog alata, a sve što bi ukrali potom bi prodavali.\nNakon kompletiranja i dokumentovanja predmeta protiv osumnjičenih, u redovnoj proceduri, slijedi podnošenje izvještaja Okružnom javnom tužilaštvu Banja Luka.\nOznačeno: banja luka, humanitarni kontejneri, Joomla! Specific Links, krađa, tunis, Vršajević\nGuterres: Vrijeme da muškarci počnu slušati i učiti od žena


Komparativna analiza agencije Moody's privrede Srbije i Hrvatske – Balkanekspresrb.rs\nHrvatska ima veću i konkurentniju privredu od Srbije i snažnije institucije zahvaljujući ulasku u Evropsku uniju, konstatuje agencija Moody's u komparativnoj analizi, predviđajući ujedno da će srpska privreda u predstojećim godinama biti potsticana strukturnim reformama i snažnim okretanjem izvozu.\nMoody's je državnim obveznicama Hrvatske dodelio ocenu Ba2, uz stabilnu prognozu, dok je srpska državna obveznica niža za jedan stepen i iznosi Ba3, takođe uz stabilnu prognozu. Ovim agencija ulagačima signalizuje da kupovina obveznica obe zemalje ima karakter špekulacija i da ne ulazi u kategoriju investicija.\n“Hrvatska privreda približno za trećinu je veća od srpske, a članstvo u Evropskoj uniji podstklo je sveobuhvatnu reformu institucija”, konstatuje potpredsjednik Moody'sa i koautor analize Evan Wohlmann.\n“S druge će pak strane veći reformski zamah u Srbiji u proteklim godinama podupreti približavanje dohodaka, a ulaganjima će verojatno ići na ruku poboljšanje poslovnog okruženja u toj zemlji u zadnje vreme”, dodaje on.\nKao dodirnu tačku u Moody'su izdvajaju velike dugove. Obe zemlje nose velik teret dugova, ali će fiskalna konsolidacija dovesti do postupnog poboljšanja, procjenjuje Wohlmann.\nNivo duga u obe zemlje znatno je viši u odnosu na prosek u grupi zemalja sa sličnim ocenama, ističe se u izveštaju.\nTako je u Hrvatskoj udeo duga u BDP-u u 2016. godini iznosio 84,2 posto a u Srbiji 74 posto, u usporedbi s prosečnih 47,6 posto za slične zemlje s rejtingom Ba.\nU Moody'su napominju da sektor državnih preduzeća u Srbiji i dalje predstavlja veći fiskalni rizik i pored napretku u poboljšanju fiskalne pozicije nakon financijske krize. Beograd je pokrenuo reforme kako bi smanjio rizik budućih zahteva državnih preduzeća prema budžetu, uključujući i restruktuisanje ‘gubitaša’.\nSrbija ipak za razliku od Hrvatske nije dužna da poštuje propise Evropske unije o državnoj pomoći, koji ograničavaju izglede za direktnu državnu pomoć i garantuju određeni stepen spoljne kontrole, ističe se u izveštaju.\nU Moody'su primećuju i da su stope nezaposlenosti u obe zemlje smanjene, pri čemu su u Srbiji reforme zakonodavstva sprovedene 2014. godine dovele do većeg učešća aktivnog stanovništva i snažnijeg rasta zaposlenosti zahvaljujući privatnom sektoru.\nIstiču ipak da pad nezaposlenosti takođe odražava smanjenje radne snage zbog starenja populacije i velikog iseljavanja, zbog čega su dugoročniji izgledi za privredni rast neizvesni.\n“Za jačanje potencijala za rast u obe zemlje ključni su kontinuirana integracija u Evropsku uniju i dalji napori u pravcu poboljšanja investicione klime”, zaključak je Moody'sove analize.♦\nSaopštenje Tima MMF na kraju posete Srbiji: zadovoljni na rastanku


Članovi Predsjedništva BiH ni danas nisu postigli dogovor o ANP, odnosu prema NATO, te formiranju Savjeta ministara BiH.\nUoči današnje sjednice Predsjedništva BiH, američka agencija AP konstatuje da BiH prijeti nova politička kriza ukoliko se ne postigne dogovor o formiranju vlasti, ističući da nestabilnost u toj zemlji znači nestabilnost na cijelom Balkanu, gdje Zapad, kako navodi, pokušava da obnovi pregovore o normalizaciji odnosa između Beograda i Prištine.\nAko ne bude dogovora o formiranju nacionalne vlade, Bosna će se vjerovatno suočiti sa još jednom političkom krizom, koja će zacementirati etničke podjele u njoj,a nacionalističke političare podstaći na ideje podjele, navodi AP i upozorava da će, uz zastoj, BiH ona izostati i iza drugih balkanskih zemalja kada je rijč o evropskim intergacijama.\nU opširnom tekstu, posvećenom tome šta blokira BiH da formira novu vlast, AP ističe da je glavna tačka spoticanja pitanje ulaska BiH u NATO i ocjenjuje da taj spor održava rastući sukob između Zapada i Rusije o budućnosti Balkana.\n– Dok Zapad želi da vidi da se i dalje nestabilni region reformiše i konačno pridruži EU i NATO, Rusija je iskoristila svoje istorijske veze sa Srbima da potkopa tu ideju – tvrdi AP.\nAmerička agencija ocjenjuje da su Srbija i Republika Srpska ostali jedini saveznici Kremlja na Balkanu nakon što je Crna Gora “okranula leđa Moskvi” i pridružila se NATO.\nAP navodi da je dogovor između lidera Srba, muslimana i Hrvata u BiH od ključnog značaja jer je neformiranje vlasti zaustavilo ekonomski razvoj BiH koja se, kako ističe, i dalje oporavlja od rata.\nAli neslaganja između proruski nastrojenih Srba u BiH i druge dvije grupe oko budućih odnosa Bosne sa NATO mogli bi da poremete dogovor o vladi, gurnu zemlju dublje u krizu i pogoršaju etničke podjele, navodi agencija\nPočela sjednica Predsjedništva BiH o ANP-u\tMožda ćemo biti pametniji sutra ili za mjesec dana


Jedna od ključnih tema WEF-a je sajber bezbednost: 3 faktora prave jaz u firmama - Biznis Telegraf.rs\n18/01/22 | 11:28\nIzveštaj Svetskog ekonomskog foruma navodi da se u narednom periodu očekuje značajan uticaj automatizacije i mašinskog učenja\nU toku je Svetski ekonomski forum (World Economic Forum, WEF) koji traje od 17. do 21. januara tekuće godine, a koji, između ostalog, preispituje i sajber bezbednost, koja se više ne može posmatrati odvojeno od bezbednosti u realnosti.\nU aktuelnom izveštaju se navodi da 59% sajber lidera kaže kako su "sajber otpornost i sajber sigurnost sinonimi sa razlikama koje nisu dobro shvaćene".\nDobar deo kompanija nije osetio "na svojoj koži" sajber napad od treće strane, u protekle dve godine. To tvrdi 55 odsto njih, ali s druge strane, ne tako mali broj (39%) - imao je neprijatno iskustvo. Oko 6 procenata je reklo da "ne zna".\nWEF izveštaj dalje navodi da se u narednom periodu očekuje značajan uticaj automatizacije i mašinskog učenja (48%) u borbi protiv sajber napada, dok bi rad na daljinu mogao imati udeo u tome od 28%.\nIako mnogi faktori pokreću politike sajber bezbednosti, kroz anketu WEF je identifikovao da 81% ispitanika veruje kako je digitalna transformacija glavni pokretač u poboljšanju sajber otpornosti. Ubrzani tempo digitalizacije usled pandemije i promene radnih navika - podstiču sajber otpornost. Čak 87% rukovodilaca planira da poboljša sajber otpornost u svojoj organizaciji.\nTakođe, istraživanje je otkrilo tri glavna i kritična jaza u percepciji između rukovodilaca koji su fokusirani na bezbednost (glavni službenici za bezbednost informacija) i poslovnih rukovodilaca (glavni izvršni direktori). "Praznine"su najvidljivije u tri oblasti:\n- Davanje prioriteta sajberu u poslovnim odlukama; dok se 92% anketiranih rukovodilaca slaže da je sajber otpornost integrisana u strategije upravljanja rizicima preduzeća, samo 55% anketiranih lidera fokusiranih na bezbednost slaže se sa izjavom;\n- Sticanje podrške lidera za sajber bezbednost; 84% ispitanika kaže da se sajber otpornost smatra poslovnim prioritetom u njihovoj organizaciji, uz podršku i uputstva rukovodstva, ali znatno manji procenat (68%) vidi sajber otpornost kao glavni deo svog ukupnog upravljanja rizikom. Zbog ove neusklađenosti, mnogi bezbednosni lideri i dalje navode da se ne konsultuju u poslovnim odlukama, što rezultira manje sigurnim odlukama i bezbednosnim pitanjima. Ovaj jaz između lidera može ostaviti firme ranjivim na napade, kao direktan rezultat neusaglašenih bezbednosnih prioriteta i politika.\n- Regrutovanje i zadržavanje talenata za sajber bezbednost; istraživanje je pokazalo da bi 59% svih ispitanika smatralo da je izazovno reagovati na incident u vezi sa sajber-bezbednošću zbog nedostatka veština u njihovom timu. Dok je većina ispitanika regrutovanje i zadržavanje talenata rangirala kao svoj najizazovniji aspekt, čini se da su poslovni rukovodioci manje svesni nedostataka nego njihovi rukovodioci koji se fokusiraju na bezbednost, koji svoju sposobnost da odgovore na napad sa adekvatnim osobljem - vide kao jednu od svojih glavnih slabosti.\nKlaus Švab: Svetski ekonomski forum biće u Davosu, ne menjamo lokaciju\nSaznajte kako da na najbolji mogući način optimizujete svoje online poslovanje\nUniCredit banka na panelu - "Bankarski sektor - Da li je konsolidacija završena?"\nI Svetski ekonomski forum rekao svoje: Da li su "dani kavijara u Davosu" zaista završeni?


izradu i tumačenje natalne\nkarte ili uporednog horoskopa\nuz pismenu izradu godišnjeg\nhoroskopa na jednoj strani\nAnaliza natalne karte uživo\nsa astrologom traje 60 min\nPo zahtevu, analiza u vidu\ntonskog zapisa se\ndostavlja na CD- u\nnisu uračunati u cenu\n060 76 711 74, 069 778 761\nod 3. jula do 3. avgusta 2012.\n1.280 RSD umesto 5.000 RSD\n1.280 din umesto 5.000 din\nza izradu natalne karte\nili uporednog horoskopa\nŽelite da znate šta Vam poručuju zvezde?\nPoslušajte savete astrologa Bojana Jovanovića, iskoristite 74% popusta na izradu i detaljno tumačenje natalne karte ili uporednog horoskopa u trajanju od 60 minuta.\nSvi važni događaji su već zapisani u trenutku Vašeg rođenja u Vašem natalnom horoskopu, koji ima svoje povoljne faktore na koje možete uvek računati. Ukoliko planirate aktivnosti u skladu sa tim, u toku najpovoljnijih intervala uspeh je siguran.\nSvaki trenutak Vašeg života nosi određeni potencijal, potrebno je samo da znate koja su Vam vrata otvorena, a u kojoj životnoj oblasti treba zastati i sačekati da se nepovoljan period okonča.\nUz pomoć zvezda planirajte svoje nove početke, promenu posla ili napredovanje, sklapanje braka, preseljenje, studije...\nPonudu možete iskoristiti i za uporednu analizu Vašeg horoskopa sa horoskopom Vašeg partnera, bez obzira da li ste zaljubljeni, već u vezi ili braku.\nA Fruškogorska 30, Novi Sad\nA Vjekoslava Kovača 11, Beograd\nM 060 76 711 74, 069 778 761\nMožete odabrati konslultacije u direktnom kontaktu u Beogradu ili Novom Sadu u trajanju od sat vremena ili da Vam se tumačenje natalne karte pošalje se na CD-u.\nI to nije sve, dobijate i pismenu izradu godišnjeg horoskopa na jednoj strani sa ukazivanjem na najvažnije događaje i planove za tekuću godinu (od zadnjeg rođendana).\nNa sva Vaša pitanja odgovara astrolog Bojan Jovanović\nBojan Jovanović je dobitnik Kembridž nagrade za top 100 edukatora u svetu 2011. i 2012. godine, učitelj astrologije i profesionalni astrolog koji je osnivač najstarije vojvođanske škole astrologije.\nAstologija je nauka u koju su imali poverenja sve civilizacije sveta, od onih najstarijih do najmodernijih.\nBlagovremenim tumačenjem u određenom trenutku natalni horoskop može da Vam pomogne da uočite bitne probleme, da vidite put - u kom pravcu su kosmičke sile napovoljnije po Vas, i da sagledavanjem situacije iz novog ugla omogući da vidite najbolje rešenje po vas, u skladu sa Vašim potencijalima i pitanjem koje Vas zanima.\nUporedni horoskop je najefikasnija alatka da sagledate potencijale svoje veze na duže staze, kvalitet odnosa sa partnerom, u čemu se slažete a šta bi moglo biti problem, i da odredite profil svog najidealnijeg partnera.\nTakođe, omogućava da sagledate sebe u trenutnoj vezi, i da vidite da li vam trenutna veza odgovara, i da li se nešto može poboljšati ili unaprediti.


Mirić: Česti propusti u projektima za stanovanje Roma\nNa skupu koji su organizovali "Hausing centar" i Liga za dekadu Roma, uz podršku Instituta za otvoreno društvo, najavljeno je da se do kraja 2013. godine očekuje usvajanje zakonskog okvira kojim će se urediti pitanje prinudnog preseljenja.\nPredsednik Saveta Vlade Srbije za integraciju Roma Srđan Šain je rekao da Srbiji nedostaju konkretni projekti i da ozbiljan problem predstavlja nedostatak ljudi koji se bave dugoročnom pripremom projekata.\nŠain je rekao da je praksa pokazala da je bilo puno promašaja i da, osim konferencija, seminara i drugih sadržaja, nije bilo i "konkretnih stvari".\nNema odgovarajuće dokumentacije\n- Mi se suočavamo sa problemima u impelementaciji već odobrenih projekata. Primer je projekat u Beogradu koji je finansiran sredstvima IPA za 2009. sa 3,6 miliona evra. Međutim, on nije sproveden jer je nedostajala tehnička dokumentacija i nisu rešeni imovinsko-pravni odnosi - rekao je Mirić.\nKao drugi problem, on je izdvojio to što ne postoji jasan institucionalni okvir za sprovođenje projekata stanogradnje i dodao da postoji više modela sprovođenja takvih projekata: preko nevladinih organizacija, agencija za stambena pitanja i međunarodnih organizacija.\nMirić je rekao da očekuje da do kraja godine bude potpisan finansijski sporazum sa EU o pretpristupnim sredstvima IPA za 2013. kojim je predviđeno 10 miliona za projekte stanovanja (devet za stanogradnju a milion za prateće aktivnosti).\nPostoji politička volja za rešavanje problema\nNa ocenu da ne postoji politička volja za rešavanje stambenog pitanja Roma, za razliku od izbeglica i interno raseljenih osoba, Mirić i Šain su rekli da politička volja postoji.\nMirić je rekao da to pokazuju izdvojena sredstva i uloženi napori, a Šain da problem predstavlja to što nije stvoren mehanizam "po dubini" za rešavanje pitanja stanovanja.\nŠefica odseka za stanovanje Ministartstva građevinarstva i urbanizma Svetlana Ristić je rekla da je od 2007. do sada iz budžeta izdvojeno 240.000 evra za pitanja stanovanja Roma, da su doneta četiri plana za regulaciju romskih naselja, a još tri pripremljena.\nOna je podsetila da Ustav ne uređuje direktno pravo na stanovanje i da se to pitanje u Srbiji uređuje odredbama o zaštiti dostojanstva čoveka, ljudskim pravima i socijalnoj zaštiti.


Novo vještačenje u slučaju ubistva Dženana Memića: Stiže tim iz Banje Luke – eBosna\nNovo vještačenje u slučaju ubistva Dženana Memića: Stiže tim iz Banje Luke\nTim vještaka Centra za vještačenje i procjenjivanje Zenit iz Banje Luke zatražio je dodatni rok za saobraćajno vještačenje u ponovljenom suđenju Ljubi i Bekriji Seferoviću u slučaju smrti Dženana Memića. Tako je ročište zakazano za 30. juli pomjereno za 19. septembar, potvrđeno je za Novinsku agenciju Patria.\nPrema presudi Vrhovnog suda FBiH koji je ukinuo prvostepenu oslobađajuću presudu Seferovićima naloženo je i novo saobraćajno vještačenje.\nTim vještaka iz Banje Luke tražio je da izađe na lice mjesta u Velikoj aleji gdje se u noći 8. februara 2016. godine dogodila navodna saobraćajna nesreća u kojoj je povrede zadobio 21-godišnji Dženan Memić i njegova djevojka Alisa Mutap.\nTim vještaka tražio je i prisustvo vještaka medicinske struke, saznaje Novinska agencija Patria.\nPrema saobraćajnom vještačenju koje je izvršeno na zahtjev odbrane Seferovića u prvom sudskom postupku protiv Seferovića, vještak Mirsad Kulović utvrdio je da ne postoje parametri koji ukazuju da je uopšte došlo do saobraćajne nesreće.\nTako nije utvrđena ni kontakt tačka navodnog udara vozila u pješaka.\nNa pješaku nije bilo povreda nogu, iako u nesrećama tipa nalet automobila na pješaka prvo stradaju noge, pa glava, grudi.\nKantonalni sud odbacio je nalaz vještaka Ševala Kovačevića koji je radio nalaz za Tužilaštvo KS navodeći da su njegovi navodi „paušalni, spekulacija čak i neprimjereni i neozbiljni za jedno vještačenje“.\nKovačević je u svom nalazu čak naveo da su se pješaci kretali sredinom kolovoza i da je između njih bila udaljenost od 20 cm, a što je demantovala Alisa Mutap navodeći da su se kretali uz desnu stranu kolovoza i da su im se ramena dodirivala.\nKovačević je naveo da je Memić odbačen osam metara nakon udara za šta ne postoji nijedan dokaz.\nPorodica Memić već više od tri godine tvrdi da je Dženan ubijen, a uskoro bi istragu trebalo otvoriti Državno tužilaštvo.\nMuriz Memić, otac stradalog mladića podnio je krivičnu prijavu protiv više od 40 osoba na čelu sa Dalidom Burzić, tadašnjom glavnom tužiteljkom Tužilaštva KS. U dva navrata Burzić je Memiću potvrdila da je Dženan ubijen.\nNa slučaju Memić radilo je devet tužilaca što nije zabilježeno u sudskoj praksi u slučaju saobraćajne nesreće.\nZbog prijetnji upućenih Vučiću policija u Srbiji počela hapsiti građane\nRadovan Karadžić se žali na odluku o zabrani videopoziva


Parkom prirode "Una" protiv odlagališta radioaktivnog otpada - Akta.ba\nPrijedlog odluke o proglašenju Parka prirode "Una" do kraja sedmice bit će upućene Vladi Republike Srpske (RS) na usvajanje.\n03.09.2019. 09:04 Izvor: / Fena\nPrijedlog odluke o proglašenju Parka prirode „Una“ do kraja sedmice bit će upućene Vladi Republike Srpske (RS) na usvajanje, potvrđeno je danas iz Ministarstva za prostorno uređenje, građevinarstvo i ekologiju Republike Srpske.\nTaj resor je 2017. godine pokrenuo postupak proglašavanja prethodne zaštite područja rijeke Une, uzimajući u obzir činjenicu da postoji opasnost da će ta lokacija biti ozbiljno ugrožena, s obzirom na planiranu izgradnju odlagališta radioaktivnog i istrošenog nuklearnog goriva na lokaciji Trgovska gora, koja se nalazi u neposrednoj blizini granice sa BiH odnosno u neposrednoj blizini rijeke Una.\nZbog identifikovanih prirodnih vrijednosti, izmjenama i dopunama Prostornog plana RS-a do 2025. godine planirano je da bude u kategoriji park prirode.\nMinistrica za prostorno uređenje, građevinarstvo i ekologiju RS-a Srebrenka Golić razgovarala je danas sa načelnikom općine Novi Grad/Bosanski Novi Miroslavom Drljačom, koji ju je obavijestio da postoji načelni dogovor načelnika jedinica lokalne samouprave u zoni obuhvata budućeg Parka prirode „Una“ da se formira javna ustanova koja će upravljati tim zaštićenim područjem.\nDrljača je rekao da je tokom javnog uvida u Prijedlog odluke o proglašenju Parka prirode „Una“ data sugestija da se java ustanova osnuje i da njeno sjedište bude u općini Novi Grad/Bosanski Novi.\nGolić je rekla da Ministarstvo prihvata navedenu sugestiju, pod uslovom da osnivači navedene javne ustanove budu sve četiri općine u zoni obuhvata (osim Novog Grada/Bosanskog Novog, to su još Kozarska Dubica, Bosanska Kostajnica i Krupa na Uni), te da se sporazumom o osnivanju javne ustanove definišu međusobni odnosi i obaveze svih osnivača u daljem funkcionisanju i finasiranju te institucije.\nObavijestila je načelnika Novog Grada/Bosanskog Novog da su primjedbe i sugestije na Prijedlog odluke o proglašenju Parka prirode „Una“ nakon javnog uvida razmotrene i da će konačan priedlog akta o proglašenju još jednog zaštićenog područja biti do kraja ove sedmice upućen Vladi Srpske na usvajanje.


Teška ali zaslužena pobeda nad Mega Leksom 76-70\nKošarkaši Crvene zvezde uspešno su započeli novu sezonu, pošto su na svom parketu pred 4000 gledaca pobedili Mega Leks sa 76:70 (9:17, 18:19, 22:13, 27:21). Najefikasniji igrač u redovima crveno-belih bio je Maik Cirbes sa 19 poena i 7 skokova, dok je Branko Lazić dodao 13.\nIzabranici Dejana Radonjica imali su dosta problema da uhvate ritam u prvom poluvremenu u kome su zaostajali 27:36 nakon prvih 20 minuta, ali su u nastavku, nošeni sjajom podrškom publike, uz odlične epizode Jovića i Lazića, uspeli da uhvate rezultatski priključak, nakon furizne serije od 15-3 na startu treće četvrtine. Na kraju te deonice bilo je 49:49, a onda je nakon nekoliko poena Nastića, i odlične igre Cirbesa, koji je odigrao prvi takmičarski meč nakon 45 dana, Crvena zvezda ipak uspela da privede meč kraju i slavi sa 76:70.\nU ekipi Mega Leksa najefikasniji je bio Danilo Nikolić sa 17 i Rade Zagorac sa poenom manje.\nNemanja Dangubić: Teška utakmica, generalno, uglavnom protiv Mege imamo teške mečeve, bitno je da smo uzeli dva boda i da smo pobedili, imamo mnogo igrača u ekipi, tako da neke stvari treba da se poprave i sigurno da ćemo u narednom periodu morati što više i jače da radimo kako bi sve to bilo bolje. Naravno, jako važna pobeda za nastavak takmičenja”\nTrener Dejan Radonjić: "Čestitke momcima na pobedi, velikoj želji koja je postojala, koja na startu duže proizvela veliku nervozu, stepen neuigranosti je toliko bio očigledan da ne treba sad nešto posebno da se apostrtofira. Znali smo, bez obzira što su neki oni mečevi sa Megom bili takvi kakvi jesu, da ovo nije to. Ovo je nešto za nas drugo, kroz treninge silno se osećalo da način na koji treba da igramo i dobijemo ovaj meč nešto što smo radili u drugom delu, ne u prvom svakako, ali je u prvom delu utakmice bilo previše grešaka i Mega je to naravno koristila vešto.\nMoglo je da dođe do toga da protivnik stekne veću prednost i tako uđe u kontrolu situacije i u drugom delu meča. Drugi deo je napadački bio puno bolji, iz odbrane se steklo dosta toga, bilo je i malo bolje saradnje, evidentno je bilo da u trenucima kada su neki igrači od prošle sezone bili tu da to bolje funkcioniše, da kada su bili igrači koji su došli prisutna nervoza, i da je želja veća od onoga što je potrebno da bi smirenošću postizali na terenu stvari koje su potrebne da bi igrali bolje, ali to je nešto što je prisutno, nešto čega sam jako svestan svaki dan, i znam da treba da prođe vremena, treninga, rada da bi ovaj tim izgledao onako kako može. Imamo jedan dan i jedan trening do Budućnosti, posle meča koji smo odigrali, sigurno ne toliko prostora da se napravi neka dovoljno dobra i priprema, a kamoli neki napredak u onome što je potrebno da se desi. Zadovoljan sam pobedom, start je sezone, prvo je kolo, nosi uvek jednu posebnu težinu, rekao sam na konferenciji da ovaj tim nosi teret najbolje sezone u istoriji kluba, i da to nije baš ni malo lako. Biće sigurno veoma teško, ali moramo svi zajedno da iznesemo to, zajedno mi u klubu i sa našim navijačima" rekao je nako meča trener crveno-belih.\nCrveno-beli već u subotu dočekuju Budućnost (17 časova), a onda sledi gostovanje Zadru u utorak od 17 časova.\nKK Crvena zvezda Telekom: Rebić 3, Tompson 4, Dangubić 3, Mekel 9 i 7 asistencija, Mitrović 7, Lazić 13, Simanić, Simonović 6, Skorcanitis 2, Nastić 5, Jović 5, Zirbes 19 i 7 skokova.


Borelj o rezoluciji UN: Svet osudio nezakonite napade - Radio Kosovska Mitrovica\nBorelj o rezoluciji UN: Svet osudio nezakonite napade\n3. March 2022, 09:10 -> 09:11\nVisoki predstavnik EU za spoljnu politiku i bezbednost Žozep Borelj pozdravio je usvajanje rezolucije Generalne skupštine UN o ruskoj agresiji na Ukrajinu.\nBorelj je naveo da je rezolucijom svet oštro osudio nezakonite napade na jednu suverenu državu.\n“Odluka je jasna. Svet je oštro osudio nezakonite i ničim izazvane napade na jednu suverenu državu”, naveo je Borelj.\nGeneralna skupština Ujedinjenih nacija usvojila je juče rezoluciju o “Agresiji nad Ukrajinom”, pošto je 141 država članica Generalne skupštine glasala “za” rezoluciju, pet je bilo “protiv”, a 35 uzdržanih.\nOvakva odluka UN-a je istorijski trenutak, poručuje Borelj.\n“Ujedinjene nacije su bile saglasne u govoru o vrednostima i principima sadržanim u Povelji UN. Najoštrije su osudile agresiju Ruske Federacije, kao i umešanost Belorusije, zahtevajući da prestanu sa upotrebom sile protiv Ukrajine i povuku sve vojne snage sa čitave teritorije Ukrajine – odmah, potpuno i bezuslovno” istakao je Borelj.\nBorelj je dodao i da su Evropska unija i njene države članice radile zajedno sa Ukrajinom i partnerima na pripremi rezolucije.


BIMAL Brčko među najpoželjnijim poslodavcima u BiH - AKOS\nHome > Ekonomija > BIMAL Brčko među najpoželjnijim poslodavcima u BiH\nFabrika za proizvodnju jestivog ulja BIMAL d.d. izabrana je među tri najpoželjnija poslodavca u 2016. godini u kategoriji proizvodnih kompanija Po izboru posjetilaca i korisnika portala Posao.ba, fabrika za proizvodnju jestivog ulja BIMAL d.d, članica STUDEN Holdinga, izabrana je među tri najpoželjnija poslodavca u 2016. godini u kategoriji proizvodnih kompanija, prenosi Anadolu Agency (AA).\nOd 2002. godine brčanska fabrika BIMAL prerađuje uljarice i na tržiste plasira kvalitetne proizvode u vidu jestivih ulja za domaće potrošače, kao i izvozna tržišta na kojima ostvaruje sve veće prisustvo, ostvarujući tako i konstantan rast i razvoj poslovanja, zbog čega je izabrana za najpoželjnijeg poslodavca u 2016. godini, saopćeno je iz kompanije BIMAL.\nNa svečanom proglašenju najpoželjnijih poslodavaca, nagradu u ime kompanije BIMAL primio je pomoćnik Uprave za ekonomska pitanja Ševal Suljkanović.\n“Ovu veliku i prestižnu titulu kompanija BIMAL je osvojila zahvaljujući uspješnom poslovanju i pozitivnom imidžu, ali i svim zaposlenicima koji u svakodnevnom radu uspješno prenose misiju kompanije i doprinose ostvarivanju postavljenih ciljeva kako kompanije tako i individualnih ciljeva zbog kojih imamo stručne i obrazovane kadrove koji stalno teže usavršavanju, a kompanija im to i omogućava”, izjavio je Suljkanović prilikom preuzimanja nagrade.\nFabrika BIMAL danas posluje kao najveća proizvodna kompanija Agro-industrijskog kompleksa STUDEN Holdinga u Brčkom, koji broji više od 500 zaposlenika, dok kompanija BIMAL broji 226 stalno zaposlenih radnika. Samo u toku prošle godine u kompaniji je zaposleno 15 novih stručnih osoba.\nUspješna borba jedinog domaćeg prerađivača uljarica: Bimal odolio pritisku konkurencije iz Srbije


20-09-2019 08:24 Srbija Stav\nRazarajući napad na naftnu industriju Saudijske Arabije doveo je do hrpe optužbi američkih zvaničnika koji krive Iran. Razlog upiranja prsta u Iran je jednostavan: Vašington nije uspeo da zaštiti svog saudijskog saveznika.\nAmerička rakata (Foto: Jutjub)\nPiše: Finian Kaningam\nTrampova administracija mora da okrivi Iran zbog poslednjeg vojnog napada na Saudijsku Arabiju, jer priznati da su pobunjenici Huti izveli takav napad znači priznanje američke nekompetentnosti.\nSaudijska Arabija je potrošila milijarde dolara poslednjih godina kupujući američke sisteme protivraketne odbrane Patriot i navodno najsavremeniju radarsku tehnologiju iz Pentagona.\nUkoliko jemenski pobunjenici mogu uleteti borbenim bespilotnim letelicama do hiljadu kilometara u saudijsku teritoriju i nokautirati ključna mesta za proizvodnju naftne industrije u monarhiji, onda bi to trebalo da bude velika sramota za američke “zaštitnike”.\nAmerička odbrana Saudijske Arabije povezana je sa njihovim istorijskim odnosima. Izvoz saudijske nafte nominovan u dolarima za trgovinu – najveći na planeti – od presudnog je značaja za održavanje petrodolarnog globalnog tržišta, koje je zauzvrat presudno za američku ekonomsku moć. Zauzvrat, SAD su obavezne da budu zaštitnici saudijske monarhije, što donosi dodatnu korist od prodaje oružja vrednim milijardama dolara kraljevstvu svake godine.\nPrema Stokholmskom međunarodnom institutu za istraživanje mira, Saudijska Arabija ima treći najveći vojni budžet na svetu, iza SAD-a i Kine. Sa godišnjom potrošnjom od oko 68 milijardi dolara, zauzima prvo mesto u svetu po procentu bruto domaćeg proizvoda (8,8 odsto). Većina oružja Saudijske Arabije nabavljena je iz SAD-a, a posebno su raketni sistemi Patriot nedavno uvezeni u velikim količinama.\nIpak, naftno kraljevstvo je upravo svedočilo talasu vazdušnih napada na svoju važnu naftnu industriju.\nProizvodnja saudijske nafte u njenom kompleksu rafinerija u Abkaiku, udaljenom 205 kilometara (330 km) istočno od glavnog grada Rijada, opala je za 50 procenata nakon što je zahvaćen plamenom usled vazdušnih napada. Delimično je zatvoreno i jedno od najvećih saudijskih nalazišta takođe u istočnoj provinciji.\nPostoje verodostojni izveštaji da je šteta mnogo ozbiljnija nego što saudijski zvaničnici priznaju.\nNeki zvaničnici Trampove administracije rekli su američkim medijima da su „krstareće rakete“ odgovorne za džinovske vatrene kugle viđene iznad saudijskih naftnih postrojenja. Jedan je anonimno citiran: “Nema sumnje da je Iran odgovoran za to …. Nema drugog krivca. “\nU žurnim pokušajima da se potkrepe optužbe protiv Irana, pušteni su satelitski snimci koji pokazuju kako izgleda posledica vazdušnog udara na rafinerijski kompleks Abkaik. Američki zvaničnici tvrde da lokacija eksplozije ukazuje da oružje potiče ne iz Jemena na jugu, već iz Irana ili Iraka.\nOčigledno je da se predsednik Donald Tramp suzdržavao od otvorenog optuživanja Irana. Takođe, predsednik je rekao da “čeka na potvrdu” od Saudijske Arabije. Ako američki zvaničnici izričito optužuju Iran, zašto Tramp kaže da želi “potvrdu” od Saudijaca?\nIran je sa svoje strane potpuno odbacio optužbe da je učestvovao u napadu.\nIrački premijer takođe je odbacio tvrdnje da su proiranski šijatski militanti mogli da koriste teritoriju njihove zemlje za pokretanje vazdušnih napada.\nPobunjenici Huti u Jemenu izdali su nedvosmislene izjave kojima tvrde da su odgovorni za vazdušne napade na saudijske naftne komplekse. Bili su precizni rekavši da su koristili dronove, a ne rakete, dodajući da je raspoređeno 10 bespilotnih letelica.\nČini se da američki zvaničnici pokušavaju da okrenu priču optužujući Iran. To je nesmotren potez jer bi logična posledica mogla da bude vojni napad protiv Irana, u kom slučaju Teheran upozorava da je spreman za rat.\nObrazloženje za optuživanje Irana jeste da jemenski pobunjenici (koje Iran politički podržava) jednostavno nisu sposobni da koriste bespilotne letelice sa tako velikim uspehom protiv saudijske naftne industrije.\nMeđutim, dokazi pokazuju da su Huti više nego sposobni da lansiraju sve moćnije balističke rakete i za dublje prodiranje bespilotnih letelica na saudijsku teritoriju. Pobunjenici koriste bespilotne letelice od početka rata koji je koalicija Saudijska i UAE, podržana Amerikom, pokrenula u južnoj Arabiji u martu 2015. godine.


Amerika usporila trgovinski rat sa Kinom - 13.08.2019, Sputnik Srbija\nAmerika usporila trgovinski rat sa Kinom\nAmeričke vlasti su odlučile da odlože uvođenje taksi od 10 procenata na određeni spisak robe koja se izvozi iz Kine do 15. oktobra, navodi se u saopštenju... 13.08.2019, Sputnik Srbija\n16:39 13.08.2019 (Osveženo: 17:01 13.08.2019)\n© AP Photo / Ted S. WarrenBrod sa kontejnerima "Kejp Kortija" u luci u Takomi, američka država Vašington\nAmeričke vlasti su odlučile da odlože uvođenje taksi od 10 procenata na određeni spisak robe koja se izvozi iz Kine do 15. oktobra, navodi se u saopštenju Trgovinskog predstavništva SAD.\nNa ostalu robu taksa će biti uvedena 1. septembra, kako je i bilo reči ranije.\nNa spisku robe za odlaganje taksi našli su se mobilni telefoni, laptopi, monitori, neke igračke i određeni predmeti odeće i obuće. Neki proizvodi su bili isključeni iz spiska zbog nacionalne bezbednosti, kao i zbog drugih faktora, kao što su zdravstvo i bezbednost. Dodatne informacije će biti objavljene kasnije.\nRanije je već bilo objavljeno da će SAD od 1. septembra početi da primenjuju nove takse od deset odsto na proizvode iz Kine u vrednosti od oko 300 milijardi dolara. Trenutno SAD primenjuju takse od 25 odsto na robu iz Kine u vrednosti od 250 milijardi dolara.


Srbija je na skupu u Singapuru potpisala "Konvenciju UN o medjunarodnim sporazumima o rešavanju sporova medijacijom", saopštilo je u Beogradu Ministarstvo pravde.\nSingapurska Konvencija o medijaciji je instrument koji olakšava medjunarodnu privrednu saradnju uz medijaciju kao alternativan i efikasana način rešavanja sporova čije je izvršenje moguće u svim državama koje su ratifikovale tu konvenciju.\nKonvenciju je potpisalo 46 država sveta, medju kojima i SAD, Kina, Turska, Indija.\nKonvenciju Ujedinjenih nacija o medjunarodnim sporazumima o rešavanju sporova medijacijom u ime Srbije je u Singapuru potpisao državni sekretar u Ministarstvu pravde Radomir Ilić.\nIlić je istakao da je Srbija jedan od pionira u medjunarodnoj zajednici koji teži većoj stabilnosti i predvidivosti medjunarodnih trgovinskih transakcija, a da će potpisivanje Konvencije doprineti i ekonomskom jačanju Srbije, poboljšanju uslova poslovanja i podstaći strana ulaganja.\nOrganizovana je i Singapurska nedelja medijacije koja okuplja preko 1.500 delegata visokih državnih zvaničnika, predstavnika UN i drugih organizacija, vodećih medijatora, privrednika, pravnika, predstavnika akademske zajednice.\nIzvor: Beta, 07.08.2019.


Analize u EU: Bajden se sastaje s Putinom iza ledja Evropi\nU Evropskoj uniji je s iznenadjenjem i ljutnjom dočekana odluka Rusije da zabrani letove austrijskoj i francuskoj aviokompaniji za Moskvu zaobilaznim putem oko Belorusije, koju je EU „kaznila“ zabranom letova preko njene teritorije.\nEvropski analitičari i mediji postavljaju pitanje hoće li sad problem Belorusije uz druge planetarne nevolje biti suštinski rešavan na susretu vodja Amerike i Rusije polovinom juna u Ženevi, dakle bez EU, jer Vašington o tom sastanku prethodno nije ni obavestio Brisel.\nVodji Evropske unije će u junu pokušati da utvrde novu strategiju odnosa s Rusijom, u nastojanju da usaglase stav oko čega mogu, a oko čega ne mogu da nadju zajednički jezik s Moskvom, ali to više neće biti samo politika sankcija, jer se to pokazalo bez istinskog učinka, kako je saopštio francuski predsednik Emanuel Makron.\nSad su oči Evropljana uprte u to kakva će biti nova, iako bliskija, saradnja s Vašingtonom i zato se na sastanak presednika SAD i Rusije Džoa Bajdena i Vladimira Putina u Ženevi gleda i kao dokaz da „i dalje postoji američka nadmenost i stav izuzetnosti“ u odnosu na Uniju.\nSad je to „prijateljskije“ nego stav prethodnog američkog predsednika Donalda Trampa da je EU „protivnik“, kako mišljenje nekih vodja EU prenosi briselski portal „Politiko“.\nNeki analitičari smatraju da pretnja evropske 27-orice da će zavesti i teške ekonomske sankcije režimu u Minsku zbog „državnog terorizma“ i prinude sletanja aviona Rajanera još više gurnuti Belorusiju ka političkoj uniji sa Rusijom.\nAli ima i mišljenja da će ruski predsednik Vladimir Putin u razgovoru sa šefom Bele kuće Džoom Bajdenom oko gorućih svetskim problema, korona virusa, kontrole naoružanja, terorizma, prevashodno nastojati da napravi proboj u rešavanju glavnog problema Ukrajine, pa tad verovatno biti i spreman da prihvati neku nagodbu oko Belorusije…posebno njenog osporavanog autoritarnog vodje Aleksandra Lukašenka kojeg i Moskva smatra vrlo nepouzdanim saveznikom.\nBajden je, skreću pažnju neki komentatori, odustao od sankcija licima i kompanijama koje rade na izgradnji rusko-nemačkog gasovoda Severni tok 2 upravo pre sastanka, što može biti znak Putinu, ali i potvrda da je Vašingtonu važan odnos s Nemačkom, naročito zbog potrebe da se zajednički suprotstavi svetskim ambicijama Kine.\nDakle Evropska unija ponovo čeka šta će i da li će čelnici Amerike i Rusije utanačiti kad je reč o svetskim problemima, ali onima koji se najviše tiču Evrope.\nTu je za ceo stari kontinent najveći gorući problem mnogo manje Belorusija, već prevashodno Ukrajina, mada tamošnju „Majdan revoluciju“ je svojevremeno prevashodno podržala i ključne konce i danas drži Amerika, koja je tada štaviše blokirala pokušaj EU da se nadje kompromis izmedju vlasti i opozicije…i Rusije.\nTu se još od hladnog rata prelama stav više prethodnih američkih administracija da je „Rusija s Ukrajinom svetska sila, a bez nje regionalni igrač“.\nZamenica američkog državnog sekretara Vendi Šerman je upravo došla u Brisel i izjavila da su SAD veoma zadovoljne saradnjom s EU, ali je i naglasila da su “ ljudi zadovoljni američkim vodjstvom“ u svetskim poslovima.\nOna je objasnila i da Amerikanci ponekad moraju da donose odluke koje moraju da usvajaju u sopstvenom interesu, a zvaničnici u Savetu EU kažu da su „Uija i Vašington obnovili veze, iako smo oko raznih pitanja na različitim tračnicama“.\n„Politiko“ navodi da se „evropskim vodjama ježi koža zbog znakova da zvaničnici u Bajdenovoj vladi očekuju da će se saveznici u EU poslušno povinovati vodjstvu Vašingtona „, a slična je situacija i medju saveznicima u NATO.\nU Briselu se postavlja i pitanje koliko je Vašingtonu, imajući u vidu da je Kina glavni svetski suparnik i težište američke svetske strategije na Pacifiku, zaista važna Evropa, jer je činjenica da četiri meseca posle stupanja na vlast Bajden još nije postavio nove ambasadore pri EU i NATO.\nSve ovo, smatraju u Briselu, jača uverenje nekih vlada u EU, uključujući Pariz, da Unija mora dokazati svoj stav o strategijskoj nezavisnosti već na susretima Grupe 7 vodećih zemalja i samitu NATO u junu…a to znači da Evropa ima svoju strategiju na kratki, srednji i dugi rok kad je reč o prioritetima EU.